open-index/open-wikipedia-markdown huggingface dataset:
ইন্দ্ৰাণী বসু

**ইন্দ্ৰাণী বসু** ( জন্ম ১৫ আগষ্ট ১৯৫১) এগৰাকী ভাৰতীয় পদাৰ্থবিজ্ঞানী, কলকাতাৰ বসু ইনষ্টিটিউটৰ পদাৰ্থ বিজ্ঞান বিভাগৰ জ্যেষ্ঠ অধ্যাপক। তেওঁৰ বিশেষত্বৰ ক্ষেত্ৰবোৰ হৈছে তাত্ত্বিক ঘনীভূত পদাৰ্থ, কোৱাণ্টাম তথ্য তত্ত্ব, পৰিসাংখ্যিক পদাৰ্থ বিজ্ঞান, জৈৱিক পদাৰ্থ বিজ্ঞান আৰু প্ৰণালী।  বিজ্ঞানৰ গৱেষণা আৰু শিক্ষা জগতলৈ আগবঢ়োৱা অৱদানৰ বাবে তেওঁক ২০০০ চনত 'স্ত্ৰী শাক্তবিজ্ঞান সন্মান বঁটা'ৰে সন্মানিত কৰা হয়।

## শিক্ষা
ইন্দ্ৰানী বসুৱে ১৯৮১ চনত কলিকতা বিশ্ববিদ্যালয়ৰ ৰাজাবাজাৰ বিজ্ঞান মহাবিদ্যালয়ৰ পৰা পিএইচডি (পদাৰ্থ বিজ্ঞান) লাভ কৰিছিল। 

## কেৰিয়াৰ
বসুৱে গৱেষণাৰ ক্ষেত্ৰত আগ্ৰহ প্ৰদৰ্শন কৰা বিষয় সমূহৰ ভিতৰত আছে কোৱাণ্টাম মেনি বডী চিষ্টেম, কোৱাণ্টাম তথ্য তত্ত্ব, পৰিসাংখ্যিক বলবিজ্ঞান আৰু প্ৰণালীগত জীৱবিজ্ঞান। 
তেওঁ বাংগালোৰৰ ভাৰতীয় বিজ্ঞান একাডেমী আৰু এলাহাবাদৰ ৰাষ্ট্ৰীয় বিজ্ঞান একাডেমীৰ ফেলো। তেওঁ বসু ইনষ্টিটিউটত এক শক্তিশালী কঠিন-অৱস্থাতত্ত্ব গোটৰ বিকশৰ সৈতেও জড়িত আছিল।

## বঁটা সম্বন্ধীয়
কণ্ডেন্সড মেটাৰ ফিজিক্সত চুম্বকত্বৰ সৈতে প্ৰাসংগিক, নিম্ন মাত্ৰাত মডেল হেমিল্টনিয়ানসকলৰ সঠিক সমাধানৰ বাবে তেওঁক পুৰস্কৃত কৰা হয়। তেওঁৰ আৰ্হি আৰু সেইবোৰৰ সমাধানবোৰত কেৱল গাণিতিক কঠোৰতা নাই, কিন্তু শেহতীয়া বছৰবোৰত এই মডেলবোৰ আৰু সেইবোৰৰ সমাধানবোৰ পৰীক্ষামূলক সম্প্ৰদায়ৰ ওপৰত তেওঁলোকৰ প্ৰভাৱৰ প্ৰতি লক্ষ্য ৰাখি ই গুৰুত্বপূৰ্ণ হৈ পৰিছে। প্ৰযুক্তিৰ উন্নতিৰ বাবে আৰু নিম্ন মাত্ৰিক সামগ্ৰীৰ বাবে তত্ত্বটোৰ ভৱিষ্যতবাণী পৰীক্ষা কৰিবলৈ এক অত্যন্ত নিম্ন তাপমাত্ৰাত উপনীত হোৱাটো সম্ভৱ হৈছে। অধ্যাপক বসুৱে 

কেৱল কলিকতাত কাম কৰাৰ সময়তহে তেওঁ সকলো ধৰণৰ বৈজ্ঞানিক প্ৰশিক্ষণ আদি লাভ কৰিবলৈ সক্ষম হৈছিল, এই ধৰণৰ যথেষ্ট কঠিন পৰিস্থিতিৰ মাজেৰে তেওঁ ৰাষ্ট্ৰীয় আৰু আন্তঃৰাষ্ট্ৰীয় দুয়োধৰণৰ স্বীকৃতি লাভ কৰিছিল। 

অধ্যাপক বসুক স্ত্ৰীশক্তি বিজ্ঞান সন্মানৰ বাবে ২০০০ চনৰ "বছৰটোৰ মহিলা বিজ্ঞানী" হিচাপে বাছনি কৰা হৈছিল। চুম্বকীয় প্ৰণালীৰ সন্দৰ্ভত মডেল হেমিল্টনিয়ানৰ (নিম্ন মাত্ৰা) সঠিক সমাধানৰ ওপৰত কৰা কামৰ বাবে বসু আছিল স্ত্ৰী শাক্তবিজ্ঞান সন্মান বঁটা (২০০০) প্ৰাপক প্ৰথম গৰাকী মহিলা।
এই বঁটা ভাৰতত বিজ্ঞানলৈ মূল অৱদান আগবঢ়োৱা এগৰাকী মহিলা বিজ্ঞানীক জনোৱা সন্মান। উচ্চ মানদণ্ডৰ গৱেষণাৰ সৈতে যি সমাজৰ বাবে প্ৰাসঙ্গিক আৰু লাভজনক। বঁটাটোৱে অভিনৱ আৰু উচ্চ মানদণ্ডৰ গৱেষণা আৰু কামৰ ওপৰত গুৰুত্ব দিয়ে; গৱেষণাৰ কাম নিশ্চিত ৰূপত ভাৰতত কৰা হ'ব লাগে। এই বঁটাত আছে নগদ ৫১,০০০ টকাৰ মাননি আৰু এখন প্ৰশংসাপত্ৰ।

## তথ্যসূত্ৰ

শ্ৰেণী:মহিলা বিজ্ঞানী
শ্ৰেণী:তাত্ত্বিক পদাৰ্থ বিজ্ঞানী
শ্ৰেণী:জীৱিত ব্যক্তি
শ্ৰেণী:বিংশ শতিকাৰ ভাৰতীয় মহিলা বিজ্ঞানী
হৰসিদ্ধি

দুৰ্গাৰ অন্যতম দিশ **হৰসিদ্ধি** হৈছে এক আঞ্চলিক হিন্দু দেৱী। ভাৰতৰ মহাৰাষ্ট্ৰ তথা গুজৰাট, মধ্য প্ৰদেশত এইগৰাকী দেৱী জনপ্ৰিয়। 

## নামসমূহ
হৰসিদ্ধি নামটো "হৰ্ষদ অম্বা" - সুখী মাতৃৰ এক চমু ৰূপ। দেৱীৰ এই স্বৰূপটো, অম্বা আৰু কালিকা দেৱীৰ এটা দিশ বুলি গণ্য কৰা হয়। তেওঁক হৰ্ষল, হৰ্ষদ, হৰ্ষত, হৰসিদ্ধ ভবাণী আদি নামেৰেও জনা যায়।

## কুলদেৱী
তেওঁক বহুতো ক্ষত্ৰিয়, ব্ৰাহ্মণ, ৰাজপুত আৰু বৈশ্য সম্প্ৰদায়ৰ লোকে নিজৰ কুলদেৱী হিচাপে উপাসনা কৰে। লোহানা সকলৰ চন্দৰানা গোত্ৰ, ব্ৰহ্মক্ষত্ৰিয়, গুৰ্জাৰৰ হৰসনা গোত্ৰ, বহুতো জৈন জাতিৰ লগতে পঞ্চৰিয়াৰ দৰে ব্ৰাহ্মণ আৰু আন বহুতো সম্প্ৰদায়ে তেওঁক তেওঁলোকৰ কুলদেৱী হিচাপে উপাসনা কৰে। তেওঁক মাছমৰীয়া আৰু অন্যান্য সাগৰীয় উপত্যকাত বসবাস কৰা জনজাতি আৰু গুজৰাটৰ লোকসকলে ধৰ্মীয়ভাৱে উপাসনা কৰে। এই গৰাকী দেৱীক সাগৰত জাহাজৰ ৰক্ষক বুলি গণ্য কৰা হয়। 

## হৰসিদ্ধি মন্দিৰ আৰু বিশ্বাস
হৰসিদ্ধি মাতা মন্দিৰ দ্বাৰকালৈ যোৱাৰ পথত পোৰবন্দৰৰ পৰা প্ৰায় ৩০ কিলোমিটাৰ দূৰৈৰ গান্ধৱী গাঁৱত অৱস্থিত হৰ্ষল মাতা মন্দিৰ বুলিও জনা যায়। মূল মন্দিৰটো মূলতঃ সাগৰৰ ফালে থকা এটা পাহাৰৰ ওপৰত অৱস্থিত আছিল। কোৱা হয় যে কৃষ্ণই তেওঁৰ জীৱনকালত এইগৰাকী দেৱীক উপাসনা কৰিছিল আৰু তেতিয়াৰ পৰাই কয়লা ডুংগৰ নামৰ পাহাৰৰ ওপৰেতে এইগৰাকী দেৱীয়ে বাছ কৰি আহিছে বুলি বিশ্বাস প্ৰচলিত। পাহাৰৰ ওপৰৰ মূল মন্দিৰটো কৃষ্ণই নিজেই নিৰ্মাণ কৰিছিল বুলি কোৱা হয়। কৃষ্ণই অসুৰ সকল আৰু জৰাসন্ধক পৰাজিত কৰিব বিচাৰিছিল সেয়েহে তেওঁ ক্ষমতাৰ বাবে অম্বা মাতাৰ ওচৰত প্ৰাৰ্থনা কৰিছিল। দেৱীৰ আশীৰ্বাদত কৃষ্ণই অসুৰসকলক পৰাজিত কৰিবলৈ সক্ষম হৈছিল। এই সফলতাৰ পিছত, তেওঁ মন্দিৰটো নিৰ্মাণ কৰিছিল। যেতিয়া জৰাসন্ধক হত্যা কৰা হৈছিল, যাদৱ কুলৰ সকলো অতি আনন্দিত হৈছিল আৰু তেওঁলোকে ইয়াত তেওঁলোকৰ সফলতাৰ বাবে উল্লাস প্ৰদৰ্শন কৰিছিল। সেয়েহে হৰ্ষদ মাতা বা হৰসিদ্ধি মাতা নামটো প্ৰচলিত বুলি বিশ্বাস কৰা হয়। তেতিয়াৰ পৰা তেওঁক জাদেজাৰ (যাদৱ) কুলদেৱী হিচাপে উপাসনা কৰা হৈছে।

আন এটা বিখ্যাত মন্দিৰ উজ্জয়িনীত অৱস্থিত, আৰু এই মন্দিৰটো বিখ্যাত ৰজা বিক্ৰমাদিত্যই নিৰ্মাণ কৰাইছিল বুলি কোৱা হয়। কোৱা হয় যে বিক্ৰমাদিত্যই মিয়ানিৰ কয়লা ডুংগৰ ভ্ৰমণ কৰিছিল, যাক তেতিয়া মিনালপুৰ বুলি জনা গৈছিল, আৰু এইখন চাওদা ৰাজবংশৰ প্ৰভাতসেন চাওদাৰ দ্বাৰা শাসিত এখন বন্দৰ চহৰ। বিক্ৰমাদিত্যই হৰসিদ্ধি মাতাৰ মূৰ্ত্তি উজ্জয়িনীত থকা তেওঁৰ ৰাজ্যত প্ৰতিষ্ঠা কৰিছিল আৰু দেৱীক দৈনিক উপাসনা কৰিছিল। এইগৰাকী দেৱীক বাহনৱতী মাতা বুলিও জনা যায়। 

আৰু এটা বিখ্যাত মন্দিৰ ৰাজপিপলাত অৱস্থিত, য'ত তেওঁক পূৰ্বৰ ৰাজপিপলা ৰাজ্যৰ দ্বাৰা কুলদেৱী হিচাপে উপাসনা কৰা হৈছিল আৰু তেওঁৰ মূৰ্তিটো উজ্জয়িনীৰ পৰা লৈ অহা হৈছিল আহিছিল।

## চিত্ৰ বিথিকা

File:Harshad Temple (On Hill).jpg|হৰসিদ্ধি দেৱীৰ পৌৰাণিক মন্দিৰ। কয়লা পাহাৰ, গুজৰাট
File:Harsiddhi Temple, Ujjain 02.jpg|মধ্যপ্ৰদেশৰ হৰসিদ্ধি মন্দিৰ
File:Harshad Temple (Wall) 2.jpg|কয়লা পাহাৰৰ হৰ্ষদৰ প্ৰাচীন মন্দিৰৰ কাৰুকাৰ্য


## তথ্যসূত্ৰ

শ্ৰেণী:হিন্দু দেৱী
লাইশ্ৰাম মনিকা দেৱী

**লাইশ্ৰাম মনিকা দেৱী** (, জন্ম ১ মাৰ্চ ১৯৮৩) মণিপুৰৰ এগৰাকী ভাৰতীয় ভাৰোত্তোলক। তেওঁ ২০০৬ চনৰ কমনৱেলথ গেমছত মহিলাৰ ৬৯ কিলোগ্ৰাম শাখাত ৰূপৰ পদক লাভ কৰিবলৈ সক্ষম হৈছিল। মনিকা মূলতঃ মহিলাৰ ৬৮ কিলোগ্ৰাম শাখাত ২০০৮ চনৰ গ্ৰীষ্মকালীন অলিম্পিকৰ বাবে ভাৰতীয় দলৰ অংশ হিচাপে আছিল কিন্তু ভাৰোত্তোলন ফেডাৰেচনে তেওঁৰ ড'প পৰীক্ষাত ইতিবাচক ফলাফল লাভ কৰাৰ পৰিপ্ৰেক্ষিতত তেওঁক প্ৰতিযোগিতাত অংশগ্ৰহণৰ তালিকাৰ পৰা বহিষ্কাৰ কৰা হৈছিল। অৱশ্যে ভাৰতৰ প্ৰধানমন্ত্ৰীৰ কাৰ্যালয়ে ফেডাৰেচনটোৰ এই সিদ্ধান্তক অগ্ৰাহ্য কৰে। যিহেতু অংশগ্ৰহণকাৰীসকলৰ চূড়ান্ত তালিকা ইতিমধ্যে অলিম্পিকৰ বিষয়াসকলৰ ওচৰত দাখিল কৰা হৈছিল সেয়ে প্ৰধানমন্ত্ৰী কাৰ্যালয়ৰ সিদ্ধান্তৰ পিছতো মনিকাই ২০০৮ৰ গ্ৰীষ্মকালীন অলিম্পিকত অংশগ্ৰহণ কৰিব নোৱাৰিলে।

## ২০১০ কমনৱেলথ গেমছ
ড'পিং বিতৰ্কৰ পৰা মুক্ত হোৱাৰ পিছত, মনিকাই ২০১০ চনৰ কমনৱেলথ গেমছত মহিলাৰ ৬৯ কিলোগ্ৰাম শাখাত প্ৰতিদ্বন্দ্বিতা কৰিছিল আৰু উক্ত শাখাত তেওঁ ব্ৰঞ্জৰ পদক অৰ্জন কৰিবলৈ সক্ষম হয়।

## ড'পিং বিতৰ্ক
ভাৰতীয় ভাৰোত্তোলন ফেডাৰেচনে অভিযোগ উত্থাপন কৰি জনাইছিল যে অলিম্পিকত অংশগ্ৰহণৰ পূৰ্বে ভাৰতত অনুষ্ঠিত ড'প পৰীক্ষাত মনিকাৰ 'বি' নমুনাই ইতিবাচক ফলাফল প্ৰদৰ্শন কৰিছিল আৰু এয়া গ্ৰহণযোগ্য নহয়। ফলত পৰৱৰ্তী সময়ত, তেওঁক বেইজিংত ২০০৮ চনৰ গ্ৰীষ্মকালীন অলিম্পিকত অংশগ্ৰহণৰ বাবে ভাৰতীয় দলৰ পৰা বাদ দিয়া হয়। তেওঁ ফেডাৰেচনটোৰ এনে সিদ্ধান্তৰ প্ৰতিবাদ কৰি কয় যে বিষয়াসকলে প্ৰকৃততে আন এজন ভাৰোত্তোলক শৈলজা পূজাৰীৰ পক্ষ লৈ তেওঁক বৰ্জন কৰিবলৈ চেষ্টা কৰিছিল। ফেডাৰেচনৰ বিবৃতিত বিশ্বাসযোগ্যতাৰ অভাৱ থকাৰ বাবে প্ৰধানমন্ত্ৰীৰ কাৰ্যালয়ে উক্ত বিষয়টোত হস্তক্ষেপ কৰি মনিকাক অলিম্পিকত অংশগ্ৰহণৰ অনুমোদন জনাইছিল, কিন্তু ইতিমধ্যে অলিম্পিক কৰ্তৃপক্ষৰ ওচৰত ভাৰতীয় অংশগ্ৰহণকাৰীৰ তালিকাৰ দাখিল কৰা হোৱা বাবে মনিকাই অলিম্পিকত অংশগ্ৰহণ কৰিব নোৱাৰিলে। সেয়েহে, তেওঁ অলিম্পিকৰ উক্ত ভাৰতীয় দলটোৰ পৰা বাদ পৰি ৰয়।

২০০৯ চনৰ মাৰ্চ মাহত, প্ৰেছ ট্ৰাষ্ট অৱ ইণ্ডিয়াই (পিটিআই) প্ৰতিবেদন দাখিল কৰি জনাইছিল যে টকিঅ'ৰ ডব্লিউএডিএ-স্বীকৃত পৰীক্ষাগাৰলৈ প্ৰেৰণ কৰা মনিকাৰ 'বি' নমুনায়েও ইতিবাচক ফলাফল দেখুৱাইছিল। এই প্ৰতিবেদনখনে উক্ত বিষয়টোৰ পৰিপ্ৰেক্ষিতত এই ইংগিত প্ৰদৰ্শন কৰিছিল যে তেওঁক হয়তো ভাৰতীয় দলৰ পৰা দুবছৰৰ বাবে নিষিদ্ধ কৰা হ'ব পাৰে। মনিকাই এই বাতৰিটোৰ ওপৰত প্ৰতিক্ৰিয়া ব্যক্ত কৰি কৈছিল যে তেওঁ এই ধৰণৰ কোনো কাম কৰা নাছিল। তেওঁ অভিযোগ কৰি কয় যে তেওঁৰ ক্ৰীড়া কেৰিয়াৰ অকালতে সমাপ্ত কৰাৰ এক বৃহৎ ষড়যন্ত্ৰ চলিছে। পিছত, তেওঁৰ পৰিয়ালে পিটিআইৰ বিৰুদ্ধে 'বি' নমুনাৰ ফলাফল সম্পৰ্কে ভুল তথ্য জনোৱাৰ অভিযোগ উত্থাপন কৰে। পৰিয়ালৰ এজন সদস্যই এই ক্ষেত্ৰত অভিযোগ তুলি জনাইছিল যে মনিকাই এতিয়ালৈকে তেনে কোনো প্ৰতিবেদন পোৱা নাই।

## তথ্যসূত্ৰ

শ্ৰেণী:ভাৰতৰ ব্যক্তি
শ্ৰেণী:মণিপুৰৰ ব্যক্তি
শ্ৰেণী:ভাৰতৰ ভাৰোত্তোলক
দাদোজী কোণ্ডাদেৱ

**দাদোজী কোণ্ডাদেও** বা **দাদোজী কোণ্ডাদেৱ** () পুনে জাগিৰৰ এজন প্ৰশাসক আছিল।

## জম্ম আৰু বংশ পৰিচয়
কোণ্ডাদেওৰ জন্ম হয় বৰ্তমানৰ মহাৰাষ্ট্ৰৰ দৌণ্ড অঞ্চলৰ এটা ব্ৰাহ্মণ পৰিয়ালত আৰু পুনে জিলাৰ বৰ্তমানৰ শিৰুৰ তালুকাৰ মালথানত সময় অতিবাহিত কৰিছিল।

## কৰ্মজীৱন
তেওঁ আদিলশাহী সেৱাত উচ্চ স্থান লাভ কৰে আৰু শহাজীৰ জাগিৰ পৰিচালনা কৰাৰ আগতে কোন্দানা দুৰ্গত আদিলশ্বাহৰ হৈ মুখ্য অসামৰিক প্ৰশাসক হয়। ১৬৩৭ চনত শাহাজীয়ে আদিলশাহীৰ সেৱাত যোগদান কৰাৰ পিছত, তেওঁৰ পৰিয়ালৰ পুনা জাগিৰ (ফিফ) চুলতানে তেওঁক পুনৰ ুৱাই আনে। যিহেতু আদিলশ্বাহে বাংগালোৰত শাহাজী কনিষ্ঠত নিয়োজিত কৰিব লাগিছিল, শাহাজীয়ে কোন্দাদেওক পুনা জাগিৰৰ প্ৰশাসক হিচাপে নিযুক্ত কৰিছিল। প্ৰশাসক হিচাপে, কোণ্ডদেওৱে মাভাল অঞ্চলৰ ওপৰত সম্পূৰ্ণ নিয়ন্ত্ৰণ স্থাপন কৰে, স্থানীয় মাভাল দেশপাণ্ডেছৰ (প্ৰধান) বেছিভাগৰ ওপৰত জয় লাভ কৰে বা বশ কৰে। তেওঁ লালমহল প্ৰাসাদ নিৰ্মাণকে ধৰি পুনেৰ বসতি পুনৰ নিৰ্মাণ কৰে আৰু ১৬৩১ চনত আন এজন আদিলশাহী সেনাপতি মুৰাৰ জগ্দেওৰ দ্বাৰা ধ্বংসৰ সময়ত এৰি যোৱা বিশিষ্ট পৰিয়ালসমূহক ঘূৰাই অনাত উৎসাহিত কৰে। শাহাজীয়ে তেওঁৰ পত্নী জিজাবাই আৰু সৰু পুত্ৰ শিৱাজী, মাৰাঠা সাম্ৰাজ্যৰ ভৱিষ্যত প্ৰতিষ্ঠাপকৰ বাসস্থানৰ বাবেও পুনেক বাছনি কৰিছিল। কিছুমান সূত্ৰৰ মতে, ইয়াতেই যুৱ শিৱাজীৰ বিকাশ কোণ্ডাদেওক তেওঁৰ মাতৃ জিজাবাইৰ অনুৰোধত অৰ্পণ কৰা হৈছিল।

## সম্মান
*মহাৰাষ্ট্ৰৰ মুম্বাইৰ থানে অঞ্চলৰ দাদাজী কোণ্ডাদেও ষ্টেডিয়ামৰ নাম দাদাজী কোণ্ডাদেওৰ নামেৰে ৰখা হৈছে। 
*দাদোজী কোণ্ডাদেও বঁটা, বিভিন্ন ক্ষেত্ৰত যুৱ প্ৰজন্মক শিকোৱা, পথ প্ৰদৰ্শন কৰা বিশিষ্ট ব্যক্তিসকলক প্ৰদান কৰা বঁটা (কিন্তু 2008 চনত মাৰাঠা গোটৰ প্ৰতিবাদৰ পিছত ইয়াক "শ্ৰেষ্ঠ ক্ৰীড়া প্ৰশিক্ষক বঁটা" হিচাপে নামকৰণ কৰা হয়)। 
*মুম্বাই মহাৰাষ্ট্ৰৰ এটা পথ মাৰ্গৰ নাম দাদাজী কোণ্ডাদেওৰ নামেৰে ৰখা হৈছিল।

## মৃত্যু
১৬৪৯ চনৰ ৭ মাৰ্চ তাৰিখে তেখেতে মৃত্যুবৰণ কৰে।

## তথ্যসূত্ৰ
এ ছং অফ আইচ এণ্ড ফায়াৰ

**এ ছং অফ আইচ এণ্ড ফায়াৰ** () হৈছে আমেৰিকান ঔপন্যাসিক আৰু চিত্ৰনাট্যকাৰ জৰ্জ আৰ আৰ মাৰ্টিনৰ এক মহাকাব্যিক কল্প-উপন্যাসৰ শৃংখলা। তেওঁ ১৯৯১ চনত শৃংখলাটোৰ প্ৰথম খণ্ড এ গেম অফ থ্ৰোনছ আৰম্ভ কৰে আৰু এই খণ্ডটো ১৯৯৬ চনত প্ৰকাশ পায়। প্ৰথমতে শৃংখলাটো ত্ৰয়োবৃত্ত বা ত্ৰিলজী হিচাপে কল্পনা কৰা মাৰ্টিনে পৰিকল্পিত সাতটা খণ্ডৰ ভিতৰত পাঁচটা খণ্ড প্ৰকাশ কৰিছে। ২০১১ চনত শৃংখলাটোৰ পঞ্চম আৰু আটাইতকৈ শেহতীয়া খণ্ড, এ ডান্স ৱিথ ড্ৰেগনছ প্ৰকাশিত হয় আৰু ইয়াক লিখি সম্পূৰ্ণ কতিবলৈ মাৰ্টিনক ছবছৰ সময় লাগে। তেওঁ বৰ্তমান ষষ্ঠ উপন্যাস দ্য ৱিণ্ডছ অৱ ৱিণ্টাৰ লিখি আছে। ইয়াৰ লগতে এ ড্ৰীম অৱ স্প্ৰিং নামৰ এখন সপ্তম উপন্যাসৰো পৰিকল্পনা কৰা হৈছে।

গ্ৰন্থ শৃংখলাটোৰ পটভূমি হৈছে কাল্পনিক মহাদেশ ৱেষ্টেৰোছ আৰু এছ'ছ। প্ৰতিটো অধ্যায়তে কাহিনীটো একো একোটা চৰিত্ৰৰ দৃষ্টিভংগীৰে লিখা হৈছে। প্ৰথম উপন্যাসত এনে চৰিত্ৰ নটাৰ পৰা আৰম্ভ হোৱা এনে চৰিত্ৰ পঞ্চম উপন্যাসত ৩১ টালৈ বৃদ্ধি পায়। ইয়াত তিনিটা মুখ্য কাহিনী অন্তৰ্ভুক্ত হৈছে। এইকেইটা হৈছে ৱেষ্টেৰোচ নিয়ন্ত্ৰণৰ বাবে কেইবাটাও পৰিয়ালৰ মাজত হোৱা ৰাজবংশীয় যুদ্ধ, উত্তৰ ৱেষ্টেৰোছৰ অতিপ্ৰাকৃতিক শক্তিসমূহৰ বৰ্ধিত ভাবুকি, আৰু ক্ষমতাচ্যুত ৰজাৰ নিৰ্বাসিত জীয়ৰীৰ লৌহ সিংহাসন বা আইৰন থ্ৰোন দখল কৰাৰ উচ্চাকাংক্ষা।

এই শৃংখলাটোৰ বাবে মাৰ্টিনৰ অনুপ্ৰেৰণাসমূহৰ ভিতৰত আছিল *ৱাৰছ অফ দ্য ৰোজেছ* আৰু মৰিচ ড্ৰুঅ'নৰ ফৰাচী ঐতিহাসিক উপন্যাস *দ্য একুৰ্ছড কিংছ*। পাঠকে এই শৃংখলাত এক পৃথক আৰু বিষয়ভিত্তিক দৃষ্টিভংগীৰ এক ভাণ্ডাৰৰ মুখামুখি হয়, আৰু যিসমূহ চৰিত্ৰৰ দৃষ্টিভংগীৰে গ্ৰন্থসমূহ ৰচনা কৰা হৈছে সেই চৰিত্ৰসমূহৰ সফলতা বা তেওঁলোক জীয়াই থকাৰ কেতিয়াও নিশ্চিতি নাথাকে। এ ছং অফ আইচ এণ্ড ফায়াৰে সততে উদ্ভৱ হোৱা নৈতিকভাৱে অস্পষ্ট এখন পৃথিৱীৰ ভিতৰত আনুগত্য, গৌৰৱ, মানৱ যৌনতা, ধাৰ্মিকতা আৰু হিংসাৰ নৈতিকতা সম্পৰ্কে প্ৰশ্ন কৰে। ২০১৭ চনৰ জানুৱাৰী মাহলৈকে ৪৭টা ভাষালৈ অনূদিত হোৱাৰ পিছত ২০১৯ চনৰ এপ্ৰিল মাহলৈকে বিশ্বজুৰি শৃংখলাটোৰ গ্ৰন্থসমূহৰ ৯০ মিলিয়ন প্ৰতিলিপি বিক্ৰী হয়। চতুৰ্থ আৰু পঞ্চম খণ্ডই মুক্তিৰ পিছত নিউয়ৰ্ক টাইমছ বেষ্ট ছেলাৰ তালিকাৰ শীৰ্ষত উপনীত হয়। এই গ্ৰন্থসমূহৰ ওপৰত ভিত্তি কৰি কেইবাখনো প্ৰিকুৱেল উপন্যাস, এক দূৰদৰ্শন শৃংখলা, এখন কমিক গ্ৰন্থৰ অভিযোজন, আৰু ভালেসনখ্যক কাৰ্ড, বোৰ্ড আৰু ভিডিঅ' গেম আছে।

## প্ৰকাশ
*এ ছং অফ আইচ এণ্ড ফায়াৰ* শৃংখলাৰ গ্ৰন্থসমূহ প্ৰথমাৱস্থাত পকাবন্ধা ৰূপত প্ৰকাশিত হয় আৰু পৰৱৰ্তী সময়ত ইয়াৰ কেঁ‌চাবন্ধা সংস্কৰণো প্ৰকাশ পায়। যুক্তৰাজ্যত হাৰ্পাৰ ভয়েজাৰ প্ৰকাশনে শৃংখলাটোৰ বিশেষ শ্লিপকভাৰ সংস্কৰণো প্ৰকাশ কৰি উলিয়ায়। শৃংখলাটো ৩০টাতকৈও অধিক ভাষালৈ অনুদিত হৈছে। যুক্তৰাষ্টৰ প্ৰথম সংসকৰণ অনুসৰি তলৰ তালিকাৰ পৃষ্ঠা সংখ্যাসমূহ দিয়া হৈছে।

## তথ্য সংগ্ৰহ

## বাহ্যিক সংযোগ

শ্ৰেণী:গ্ৰন্থ শৃংখলা
শান্তদুৰ্গা

**শান্তদুৰ্গা** () হৈছে ভাৰতৰ গোৱা তথা কৰ্ণাটকৰ কিছু অংশত পূজাকৰা হিন্দু দেৱী দুৰ্গাৰ এটি জনপ্ৰিয় ৰূপ। তেওঁ প্ৰাচীন মাতৃ দেৱীৰ এক ব্ৰাহ্মণীয় ৰূপ যাক চন্তেৰী বুলিও জনা যায়। গোৱাৰ প্ৰায় সকলো গাঁৱতে দেৱীক একোটা উঁইহাফলুৰ ৰূপত পূজা কৰা হয়। এই পূজন পদ্ধতি শান্তাদুৰ্গাৰ প্ৰতি উৎসৰ্গিত কিছুমান মন্দিৰতো দেখা যায়।

## চিত্ৰণ
শান্তদুৰ্গাৰ নামত উৎসৰ্গিত কেইটামান মন্দিৰত একোটা উঁইহাফলু গৰ্ভগৃহৰ ভিতৰত পোৱা যায় আৰু ইয়াত দেৱতাৰ নামত উৎসৰ্গিত এটা শিল, ধাতুৰ প্ৰতিচ্ছবি বা কলহ প্ৰতিষ্ঠা কৰা হয়। বিশেষকৈ কাভালে মন্দিৰৰ ধাতুৰ প্ৰতিমূৰ্তি। এই মূৰ্তিত দেৱী গৰাকী চতুৰ্ভূজা। তেওঁ তলৰ দুখন হাতেৰে দুজন দেৱতা ক্ৰমে শিৱ আৰু বিষ্ণুক ধৰি থকাৰ উপৰি ওপৰৰ দুখন হাতেৰে সৰ্প ধাৰণ কৰা দেখুওৱা হৈছে।  শান্তদুৰ্গা মন্দিৰৰ বেছিভাগতে শক্তিৰ মহিষাসুৰমৰ্দিনী স্বৰূপটোৰ শিলত খোদিত ভাস্কৰ্য আছে। আনহাতে কিছুমান মূৰ্তিত দেৱীৰ হাতত তৰোৱাল, পানপাত্ৰ, ঢাল, ত্ৰিশূল, ডম্বৰু, পদুম আৰু সাপ থাকে তথা দুখন হাত ক্ৰমে অভয় আৰু বৰদা মুদ্ৰা ভঙ্গীত থাকে। অৱশ্যে এইগৰাকী দেৱীক এটা অক্ষয় কলহ পাত্ৰৰ ৰূপটো উপাসনা কৰা হয়। কিছুমান মন্দিৰত দেৱীৰ চিত্ৰৰ কাষত উঁইহাফলু একোটাকো উপাসনা কৰে। 

## মূল
স্কন্দ পুৰাণৰ সহ্যাদৃখণ্ডৰ অংশ সংস্কৃত নাগব্য মহাত্ম্যৰ দ্বিতীয় অধ্যায়ৰ শান্তদুৰ্গা প্ৰাদুৰ্ভাৱহত দেৱীৰ বিষয়ে বৰ্ণনা আছে।  কেৱল অধ্যায়টোৰ শিৰোনামটোতহে দেৱী শান্তদুৰ্গাৰ কথা উল্লেখ কৰা হৈছে আৰু দেৱীৰ এই বিশেষণটো আন ক'তো নাই। এই অংশটোত নাগব্যৰ (আধুনিক নাগোৱা) বাসিন্দা শান্তামুনি নামৰ এক নিৰ্দিষ্ট ঋষিক বুজায়। দেৱী শান্তামুনিৰ সন্মুখত উপস্থিত হোৱাৰ বাবে তেওঁক শান্তাদুৰ্গা বুলি কোৱা হ'ব পাৰে। এই অধ্যায়ত আন কোনো যুক্তি দিয়া হোৱা নাই। দুৰ্গাক তেওঁৰ উগ্ৰ প্ৰকৃতিৰে চিত্ৰিত কৰাৰ বাবে শান্তা অৰ্থাৎ শান্তিপূৰ্ণ বিশেষণটো দুৰ্গাৰ প্ৰকৃতিৰ বিৰোধী। কেৱল সহ্যাদৃখণ্ডৰ শ্লোক ১৬, ১৯ আৰু ৩৪ত দেৱীক শান্তদেৱী বুলি কোৱা হয়। এই খণ্ডৰ ১৮ নং পদত দেৱীক এক উঁ‌ইহাফলুত নিৰুদ্দেশ হোৱা বুলি উল্লেখ কৰা হৈছে। এই উঁ‌ইহাফলুবোৰে প্ৰতীকীভাৱে দেৱী শান্তদুৰ্গাৰ লগতে দেৱী শান্তেৰীক প্ৰতিনিধিত্ব কৰে। উঁ‌ইহাফলুৰ উপাসনা কোঙ্কনৰ আদিবাসী জনজাতিসকলৰ মাজত উদ্ভৱ হ'ব পাৰে। সেয়েহে, সহ্যাদৃখণ্ডই বৈদিক, পুৰাণিক আৰু তান্ত্ৰিক ধৰ্ম অনুসৰণ কৰা উচ্চ বৰ্ণৰ লোক-দেৱতাৰ সংস্কৃতকৰণৰ প্ৰমাণ দাঙি ধৰে। তেওঁলোকে ব্ৰাহ্মণ্য উপাসনা পদ্ধতি আৰু সংস্কৃত নাম প্ৰৱৰ্তন কৰি কোঙ্কণৰ আদিম বসতিস্থাপনকাৰীসকলৰ দেৱতাক আদৰি লয়। তান্ত্ৰিকবাদৰ আগমনৰ লগে লগে বহু লোক-দেৱতা ব্ৰাহ্মণ্যবাদত সোমাই পৰে। যথা সময়ত এই দেৱীসকল শিৱৰ সৈতে জড়িত হৈ পৰে।
## তথ্যসূত্ৰ

শ্ৰেণী:হিন্দু দেৱী
দেৱসেনা

**দেৱসেনা** () এগৰাকী হিন্দু দেৱী৷ তেওঁ কাৰ্তিকৰ সহধৰ্মিনী আছিল। দক্ষিণ-ভাৰতীয় গ্ৰন্থবোৰত তেওঁক দেবানী, দিবানী বা দিব্যানী বুলি জনা যায়। তেওঁৰ নামটোক তেবানী বা তেব্যানী (Teyvāṉai) বুলিও বৰ্ণনা কৰা হৈছে।

## ব্যুৎপত্তি
সংস্কৃতত দেৱসেনা দেৱীৰ নামৰ অৰ্থ হৈছে- “দেৱতাৰ সেনা” আৰু সেয়েহে তেওঁৰ স্বামীক দেৱসেনাপতি (অৰ্থ “দেৱসেনাৰ পতি বা অধিপতি”) বুলি জনা যায়। দেৱসেনাপতি শব্দটোৱে দেৱতাসকলৰ সেনাধ্যক্ষ বা সেনাপতিৰ অৰ্থও প্ৰকাশ কৰে।

তেওঁক দিবানী বা দিব্যানী (Deivanai or Deivayanai; তামিল ভাষাত ইয়াৰ আক্ষৰিক অৰ্থ হৈছে- “ঐশ্বৰিক হাতী”) বুলি কোৱা হয়; যিহেতু তেওঁক ইন্দ্ৰৰ ঐশ্বৰিক হাতী ঐৰাৱতে ডাঙৰ-দীঘল কৰিছিল।

## কিংবদন্তি
উত্তৰ ভাৰতত, কাৰ্তিকক সাধাৰণতে এগৰাকী ব্ৰহ্মচাৰী বা অবিবাহিত বুলি গণ্য কৰা হয়। সংস্কৃত শাস্ত্ৰসমূহে দেৱসেনাক কাৰ্তিকৰ একমাত্ৰ সহধৰ্মিনী আছিল বুলি গণ্য কৰে৷ যদিও দক্ষিণ ভাৰতত, তেওঁৰ দুগৰাকী সহধৰ্মিনী আছিল বুলি উল্লেখ কৰা হয়৷ সেই দুগৰাকী ক্ৰমে- দিব্যানী (দেৱসেনা) আৰু বল্লী। দেৱসেনাক দেৱৰাজ ইন্দ্ৰ আৰু তেওঁৰ পত্নী শচীৰ কন্যা বা অন্ততঃ তেওঁৰ পালিতা কন্যা বুলি বৰ্ণনা কৰা হয়।

মহাভাৰতৰ তৃতীয় পৰ্বত কাৰ্তিকৰ জন্মৰ কাহিনী বৰ্ণনা কৰা হৈছে৷ য’ত দেৱসেনাৰ কথাও উল্লেখ কৰা হৈছে। দেৱসেনা আৰু দৈত্যসেনা (আক্ষৰিক অৰ্থত “ৰাক্ষসৰ সেনা”) প্ৰজাপতি দক্ষৰ কন্যা আছিল। এবাৰ, ভগ্নীসকলে মানস সৰবৰ পাৰত বিহাৰ কৰি থকাৰ সময়ত, অসুৰ (ৰাক্ষস) কেশীয়ে যাতে তেওঁলোকক বিয়া কৰাব পাৰে তাৰবাবে অপহৰণ কৰে৷ অসুৰৰ কথাত দৈত্যসেনা সন্মত হয়, যদিও দেৱসেনাই অস্বীকাৰ কৰে; যাৰ বাবে তেওঁক বন্দী কৰি ৰাখে। সেইসময়ত দেৱতাসকলে ৰাক্ষসসকলৰ সৈতে যুদ্ধ কৰি পৰাজিত হয়। ইন্দ্ৰই এগৰাকী আদৰ্শৱান দেৱসেনাপতি (দেৱতাৰ সৈন্যবাহিনীৰ সেনাপতি) বিচাৰি দেৱসেনাক বন্দী কৰি ৰখা ঠাইত উপস্থিত হয়গৈ। দেৱসেনাৰ অনুৰোধত ইন্দ্ৰই অসুৰটোক পৰাজিত কৰে আৰু তেওঁক তাৰ পৰা উদ্ধাৰ কৰে। ইন্দ্ৰক দেৱসেনাই যিয়ে তেওঁক সুৰক্ষা দিয়াৰ লগতে দেৱতা, ৰাক্ষস আৰু যক্ষসকলক পৰাজিত কৰিব পাৰিব তেনেকুৱা এগৰাকী স্বামী (পতি) বিচাৰিবলৈ কয়। ইন্দ্ৰই এই বিষয়টোক লৈ পৰমপিতা ব্ৰহ্মা দেৱৰ ওপৰলৈ গৈ আলোচনা কৰে আৰু তেওঁলোকে সন্মত হয় যে অগ্নিৰ পৰা জন্ম হোৱা পুত্ৰ দেৱসেনাপতি, দেৱসেনাৰ স্বামী আৰু দেৱতাৰ সেনাপতি হোৱাৰ বাবে উপযুক্ত হ’ব। সেই অনুসৰি, অগ্নিৰ পৰা কাৰ্তিকৰ জন্ম হয়। দেৱতাসকলৰ ওপৰত তেওঁৰ আধিপত্য যোগ্যতাৰ প্ৰমাণ স্বৰূপে বহুতো কাৰ্য্যকলাপ কৰাৰ পিছত, কাৰ্তিকক দেৱতাৰ সৈন্যবাহিনীৰ সেনাপতি পতা হয় আৰু ইন্দ্ৰৰ সহযোগত দেৱসেনাৰ কাৰ্তিকৰ সৈতে বিবাহ সম্পন্ন হয়। পাঠ্যত অগ্নিক শিৱৰ সৈতে চিনাক্ত কৰা হয়, যাক কাৰ্তিকৰ পিতৃ বুলি গণ্য কৰা হয়। অৱশেষত, দেৱতাসকলে দেৱসেনা আৰু কাৰ্তিকৰ সহায়ত ৰাক্ষসসকলক পৰাজিত কৰে৷ এই বৰ্ণনাত দেৱসেনাক ষষ্ঠী (Shashthi), শ্ৰী-লক্ষ্মী, কুহু-চিনিবালী (Kuhu-Sinivali) আদিৰ দৰে আন বহুতো দেৱীৰ সৈতে চিনাক্ত কৰা হয়৷

## তথ্যসূত্ৰ

* 
* 
* 

শ্ৰেণী:হিন্দু দেৱী
ৰিতু ৰাণী

**ৰিতু ৰাণী** (, জন্ম ২৯ ডিচেম্বৰ ১৯৯১) এগৰাকী ভাৰতীয় ফিল্ড হকী খেলুৱৈ আৰু ৰাষ্ট্ৰীয় দলৰ প্ৰাক্তন অধিনায়ক। তেওঁ ভাৰতৰ ৰাষ্ট্ৰীয় মহিলা ফিল্ড হকী দলটোত 'হাফবেক' হিচাপে খেলে। ৰাণীয়ে দলটোক ২০১৪ চনৰ এছিয়ান গেমছত ব্ৰঞ্জৰ পদক বিজয়ত নেতৃত্ব দিছিল। লগতে তেওঁৰ অধিনায়কত্বত দলটোৱে ২০১৪-১৫ মহিলা এফআইএইচ হকী ৱৰ্ল্ড লীগ ছেমিফাইনেলত পঞ্চম স্থান লাভ কৰাৰ পিছতেই ৩৬ বছৰৰ পিছত মহিলাৰ দলটোৱে অলিম্পিকৰ বাবে যোগ্যতা অৰ্জন কৰে।

## প্ৰাৰম্ভিক জীৱন আৰু কেৰিয়াৰ
ৰিতু ৰাণীৰ জন্ম হৈছিল ১৯৯১ চনৰ ২৯ ডিচেম্বৰত হাৰিয়ানাত। তেওঁ হাৰিয়ানাৰ শ্বাহবাদ মাৰ্কন্দাৰ শ্ৰী গুৰু নানক দেৱ ছিনিয়ৰ উচ্চতৰ মাধ্যমিক বিদ্যালয়ত স্কুলীয়া শিক্ষা গ্ৰহণ কৰিছিল। তেওঁ ৯ বছৰ বয়সত হাতত হকী তুলি লৈছিল আৰু শ্বাহবাদ মাৰ্কন্দাৰ শ্বাহবাদ হকী একাডেমীত প্ৰশিক্ষণ আৰম্ভ কৰিছিল। ৰাণীয়ে ২০১৪ চনলৈকে ভাৰতীয় ৰেলৱেত চাকৰি কৰিছিল, পিছত তেওঁ এই চাকৰি বাদ দি হাৰিয়ানা আৰক্ষীত যোগদান কৰে।

## কেৰিয়াৰ
ৰাণীয়ে ২০০৬ চনত ভাৰতীয় মহিলাৰ জ্যেষ্ঠ দলটোত আত্মপ্ৰকাশ কৰি দোহাৰ এছিয়ান গেমছত প্ৰথমখন খেল খেলিছিল। তেওঁ মাদ্ৰিদত ২০০৬ চনৰ বিশ্বকাপ খেলা ভাৰতীয় মহিলা হকী দলটোৰ অংশ আছিল, আৰু সেই সময়ত ১৪ বছৰীয়া খেলুৱৈ হিচাপে তেওঁ উক্ত দলৰ কনিষ্ঠতম সদস্য আছিল। ২০০৯ চনত ৰাছিয়াৰ কাজানত অনুষ্ঠিত দ্বিতীয় চেম্পিয়নছ চেলেঞ্জ প্ৰতিযোগিতা খনত ভাৰতে জয়লাভ কৰে, ৰাণীয়ে তেওঁৰ নামত আঠটা গ'ল দি শীৰ্ষ স্ক'ৰ হিচাপে খেল শেষ কৰিছিল। ২০১১ চনত তেওঁ দলটোৰ অধিনায়ক হিচাপে নিযুক্ত হৈছিল। তেওঁৰ নেতৃত্বত, দলটোৱে ২০১৩ চনত কুয়ালালামপুৰত অনুষ্ঠিত এছিয়া কাপ আৰু দক্ষিণ কোৰিয়াৰ ইনচিয়নত অনুষ্ঠিত ২০১৪ চনৰ এছিয়ান গেমছত তৃতীয় স্থান লাভ কৰিছিল।

২০১৫ চনৰ গ্ৰীষ্মকালত যেতিয়া ভাৰতে ২০১৪-১৫ বৰ্ষৰ মহিলা এফআইএইচ হকী বিশ্ব লীগৰ ৰাউণ্ড ২ আয়োজন কৰিছিল, ৰাণীয়ে দলটোক পৰৱৰ্তী পৰ্যায়ৰ বাবে যোগ্যতা অৰ্জন কৰিবলৈ শীৰ্ষস্থানত ৰাখিছিল। তেওঁ এণ্টৱাৰ্পত অনুষ্ঠিত ৱৰ্ল্ড লীগ ছেমিফাইনেলতো দলটোক নেতৃত্ব দিছিল আৰু দলটোৱে শ্ৰেণীবিভাজন খেলত উচ্চ স্থানত থকা জাপানক পৰাস্ত কৰি পঞ্চম স্থানত আছিল। ভাৰতীয় ৰাষ্ট্ৰীয় মহিলা ফিল্ড হকী দলে এনেদৰে তেওঁৰ অধিনায়কত্বত ১৯৮০ চনৰ গ্ৰীষ্মকালীন অলিম্পিকৰ পিছত প্ৰথমবাৰৰ বাবে ২০১৬ গ্ৰীষ্মকালীন অলিম্পিকৰ বাবে যোগ্যতা অৰ্জন কৰিবলৈ সক্ষম হয়।

## বঁটা আৰু সন্মান
২০১৬ চনত ভাৰত চৰকাৰে ৰিতু ৰাণীক অৰ্জুন বঁটা প্ৰদান কৰি সন্মানিত কৰে।

## তথ্যসূত্ৰ

শ্ৰেণী:ভাৰতৰ ব্যক্তি
শ্ৰেণী:ভাৰতৰ ফিল্ড হকী খেলুৱৈ
শ্ৰেণী:ভাৰতীয় অলিম্পিক প্ৰতিযোগী
শ্ৰেণী:অৰ্জুন বঁটা বিজয়ী
মহীশূৰ নৰসিংহশ্বৰ শ্ৰীনিবাস

**মহীশূৰ নৰসিংহশ্বৰ শ্ৰীনিবাস** (, ১৯১৬–১৯৯৯) বা চমুকৈ এম. এন. শ্ৰীনিবাস হৈছে এজন সমাজতত্ত্ববিদ। তেওঁ ভাৰতীয় সমাজতত্ত্বক বিশ্বদৰবাৰত প্ৰতিষ্ঠিত কৰিবলৈ সক্ষম হৈছিল। তেওঁৰ British School of Anthropology আৰু America Anthropology ৰ লগত সক্ৰিয় সহযোগ আছিল। ভৰতৰ নৱপ্ৰজন্ম বহুতো সমাজতত্ত্ববিদক শ্ৰীনিবাসে সমাজতাত্বিক শিক্ষাৰে শিক্ষিত কৰি গৈছে।

## প্ৰাৰম্ভিক জীৱন
এম. এন. শ্ৰীনিবাসৰ জন্ম হৈছিল মহীশূৰৰ এটা বাহ্মণ পৰিয়ালত ১৯১৬ চনৰ ১৬ নৱেম্বৰত। শ্ৰীনিবাসে মহীশূৰ বিশ্ববিদালয়ত অধ্যয়ন কৰিছিল আৰু পাছত বম্বে বিশ্ববিদ্যালয়ৰ পৰা জি.এচ ঘূৰীৰ তত্ত্বাৱধানত স্নাতকোত্তৰ ডিগ্ৰী লাভ কৰে। তেওঁ স্নাতকোত্তৰ ডিগ্ৰীৰ বাবে প্ৰস্তুত কৰা গৱেষণা পত্ৰ "Marriage and Family among the Coorgs"খন ১৯৪২ চনত গ্ৰন্থ আকাৰে প্ৰকাশ পায়। শ্ৰীনিবাসে ১৯৪৪ চনত ঘূৰীৰ তত্ত্বাৱধানতে ডক্টৰেট ডিগ্ৰীৰ বাবে গৱেষণা গ্ৰন্থখন দুটা ভাগত জমা দিয়ে আৰু ডক্টৰেট ডিগ্ৰী ৰাভ কৰে। ইয়াৰ পাছতে তেওঁ ১৯৪৫ চনত অক্সফ'ৰ্ড বিশ্ববিদ্যালয়ৰলৈ অধ্যয়নৰ বাবে যায়। তাত প্ৰথমে তেওঁ Radcliffe Brown আৰু পাছত Evans Pritchard ৰ ওচৰত শিক্ষা গ্ৰহণ কৰে।

## কৰ্মজীৱন
১৯৪৮ চনত শ্ৰীনিবাসক অক্সফ'ৰ্ড বিশ্ববিদ্যালয়ত ভাৰতীয় সমাজতত্ত্বৰ প্ৰৱক্তাৰূপে নিযুক্তি দিয়া হয় আৰু তেওঁ ৰামপুৰত ক্ষেত্ৰ অধ্যয়নৰ কাম আৰম্ভ কৰে। ১৯৫১ চনত তেওঁ অক্সফ'ৰ্ড বিশ্ববিদ্যালয়ৰ পৰা পদত্যাগ কৰে আৰু বৰোদাৰ মহাৰাজ চায়াজী ৰাও বিশ্ববিদ্যালয়ত সমাজতত্ত্ব বিভাগ আৰম্ভ কৰে। শ্ৰীনিবাসে ১৯৫৬ চনত Delhi School of Economics ত অধ্যাপক হিচাপে যোগদান কৰে আৰু তাত সমাজতত্ত্ব বিভাগ স্থাপন কৰে। ইয়াৰ পাছত তেওঁ বাংগালোৰত "Institute of Social Change Development" স্থাপন কৰিবৰ বাবে ১৯৭১ চনত দিল্লী বিশ্ববিদ্যালয়ৰ পৰা বাংগালোৰলৈ আহে।

## ৰচনাসমূহ
শ্ৰীনিবাসে প্ৰণয়ন উল্লেখনীয় গ্ৰন্থসমূহ হ'ল:
* Studies in Sociology and Social Anthropology.
* Marriage and Family in Mysore (1942).
* Religion and Society among the Coorgs of South India(1952).
* Caste in modern India and other Essays(1964).
* Social Change in Modern India.
* The Remembered Village(1976).Etc

## মৃত্যু
ভাৰতীয় সমাজতত্ত্ববিদ এম. এন শ্ৰীনিবাসৰ ১৯৯৯ চনৰ ৩০ নৱেম্বৰত মৃত্যু হয়।

## তথ্য সংগ্ৰহ

শ্ৰেণী:ভাৰতৰ ব্যক্তি
শ্ৰেণী:মৃত ব্যক্তি
শ্ৰেণী:পদ্মভূষণ বঁটা বিজয়ী
ভাগ্যৱতী কছাৰী

**ভাগ্যৱতী কছাৰী** ( জন্ম: ১ জানুৱাৰী, ১৯৯২) এগৰাকী ভাৰতীয় বক্সাৰ। তেওঁ ছাৰ্বিয়াৰ চম্বৰত অনুষ্ঠিত নৱম নেশ্বনছ কাপ বক্সিং টুৰ্ণামেণ্টত ৰূপৰ পদক অৰ্জন কৰে। ইয়াৰোপৰি গুৱাহাটীত অনুষ্ঠিত দ্বিতীয় ইণ্ডিয়া অপেন আন্তঃৰাষ্ট্ৰীয় বক্সিং টুৰ্ণামেণ্টত সোণৰ পদক, বেংককত অনুষ্ঠিত থাইলেণ্ড অপেন আন্তঃৰাষ্ট্ৰীয় বক্সিং টুৰ্ণামেণ্টত ব্ৰঞ্জৰ পদক আৰু কেৰালাৰ কান্নুৰত অনুষ্ঠিত চতুৰ্থ এলিট মহিলা ৰাষ্ট্ৰীয় বক্সিং চেম্পিয়নশ্বিপত তেওঁ সোণৰ পদক অৰ্জন কৰে।

## প্ৰাৰম্ভিক জীৱন
ভাগ্যৱতীৰ জন্ম হয় ১৯৯২ চনৰ ১ জানুৱাৰীত। তেওঁৰ দেউতাকৰ নাম দেবেন কছাৰী আৰু মাকৰ নাম চৈত্ৰ কছাৰী। তেওঁ অসমৰ ওদালগুৰি জিলাৰ টংলাৰ ওচৰৰ উদমাৰী গাঁৱৰ বাসিন্দা। সৰুৰে পৰা এজন ক্ৰীড়াপ্ৰেমী হিচাপে ভাগ্যৱতীৰ বক্সিঙৰ সৈতে মুখামুখি হোৱাটো পূৰ্বনিৰ্ধাৰিত পৰিকল্পনা আছিল। ষষ্ঠ শ্ৰেণীত, তেওঁ ফুটবল শিকিবলৈ আৰম্ভ কৰে। বিদ্যালয়ত উচ্চ মাধ্যমিক পৰ্যায়লৈ উৰ্ত্তীণ হোৱাৰ লগে লগে তেওঁ ভলীবল আৰু কাবাডীৰ সৈতে জড়িত হৈ পৰে। খেলৰ প্ৰতি তেওঁৰ আগ্ৰহ দেখি, বিদ্যালয়ৰ এজন শিক্ষকে কছাৰীক বক্সিং খেলিবলৈ পৰামৰ্শ দিছিল। প্ৰথম অৱস্থাত এই সম্পৰ্কে মাক-দেউতাক কিছু চিন্তাত পৰে যদিও ভাগ্যৱতীৰ খুৰাকে তেওঁলোকক তেওঁলোকৰ ছোৱালীক নিজৰ সপোন অনুসৰণ কৰিবলৈ দিবলৈ সৈমান কৰাই। ২০০৯ চনত, ভাগ্যৱতীয়ে কোকৰাঝাৰত (ভাৰতীয় ক্ৰীড়া প্ৰাধিকৰণ)ত যোগদান কৰিছিল আৰু তেতিয়াৰ পৰা তেওঁ এই দিশত ক্ৰমান্বয়ে নিজৰ দক্ষতা বৃদ্ধি কৰে। তেওঁ ভাৰতীয় বক্সিং ফেডাৰেচনত পঞ্জীভুক্ত খেলুৱৈ আৰু ভাৰতীয় ৰেলৱেৰ এগৰাকী কৰ্মচাৰী। তেওঁ ৰেলৱে ক্ৰীড়া প্ৰচাৰ বোৰ্ডৰ সমৰ্থনত বক্সিং খেলে।

## বক্সিং কেৰিয়াৰ
২০০৯ চনত মিজোৰামৰ আইজলৰ ৰামলাম স্পৰ্টচ কমপ্লেক্সত অনুষ্ঠিত পঞ্চম যুৱ মহিলা ৰাষ্ট্ৰীয় বক্সিং চেম্পিয়নশ্বিপত কছাৰীয়ে ব্ৰঞ্জৰ পদক লাভ কৰিছিল। ২০১১ চনত, তেওঁ উত্তৰাখণ্ডত এছ.এইচ.এন.চি. শৰ্মা মেম'ৰিয়েল ফেডাৰেচন কাপ মহিলা বক্সিং চেম্পিয়নশ্বিপ ২০১০-১১ আৰু ভূপালত অনুষ্ঠিত দ্বাদশ ছিনিয়ৰ মহিলা ৰাষ্ট্ৰীয় বক্সিং চেম্পিয়নশ্বিপত দুটাকৈ ব্ৰঞ্জৰ পদক লাভ কৰিবলৈ সক্ষম হয়।

২০১২ চনত তেওঁ গুৱাহাটীত অনুষ্ঠিত ত্ৰিছতম ছিনিয়ৰ মহিলা ৰাষ্ট্ৰীয় বক্সিং চেম্পিয়নশ্বিপ আৰু মংগোলিয়াৰ উলানবাটাৰত অনুষ্ঠিত এছিয়ান মহিলা বক্সিং চেম্পিয়নশ্বিপত ক্ৰমে ৰূপৰ পদক আৰু ব্ৰঞ্জৰ পদক লাভ কৰে।

২০১৫ চনত, তেওঁ গুৱাহাটীৰ নিউ বঙাইগাঁৱত অনুষ্ঠিত ১৬ তম ছিনিয়ৰ (এলিট) মহিলা ৰাষ্ট্ৰীয় বক্সিং চেম্পিয়নশ্বিপত ৰূপৰ পদক লাভ কৰে।
২০১৫ চনত, তেওঁ গুৱাহাটীৰ ওচৰৰ নিউ বঙাইগাঁৱত অনুষ্ঠিত ১৬ তম ছিনিয়ৰ (এলিট) মহিলা ৰাষ্ট্ৰীয় বক্সিং চেম্পিয়নশ্বিপত ৰূপৰ পদক লাভ কৰে।

২০১৮ চনত তেওঁ ৮১ কিলোগ্ৰাম শাখাত তুৰস্কৰ ইস্তানবুলত অনুষ্ঠিত আহমেদ কোমাৰ্ট আন্তঃৰাষ্ট্ৰীয় বক্সিং টুৰ্ণামেণ্টত স্বৰ্ণ জয় কৰে। তেওঁক উক্ত প্ৰতিযোগিতাখনৰ 'শ্ৰেষ্ঠ কাৰিকৰী বক্সাৰ বঁটা' প্ৰদান কৰা হৈছিল।

ভাৰতৰ নতুন দিল্লীত অনুষ্ঠিত হোৱা আৰু অলিম্পিক বক্সাৰ মেৰী কমৰ নেতৃত্বত অনুষ্ঠিত দশম মহিলা বিশ্ব বক্সিং চেম্পিয়নশ্বিপ ২০১৮ত কছাৰী ১০ জনীয়া ভাৰতীয় দলৰ অংশ আছিল।

২০১৯, ২-৮ ডিচেম্বৰ তাৰিখলৈ কেৰালাৰ কান্নুৰত অনুষ্ঠিত চতুৰ্থ এলিট মহিলা ৰাষ্ট্ৰীয় বক্সিং চেম্পিয়নশ্বিপত তেওঁ অংশগ্ৰহণ কৰিছিল। তেওঁ উক্ত প্ৰতিযোগিতাত শৈলী সিঙক ৫-০ অংকৰ ব্যৱধানত পৰাস্ত কৰি ৮১ কিলোগ্ৰাম শাখাত সোণৰ পদক জিকিছিল।

২০১৯ চনৰ ছেপ্টেম্বৰ মাহত, কছাৰীয়ে জানিবলৈ দিছিল যে গুৱাহাটীৰ মালিগাঁওস্থিত বাসগৃহৰ পৰা চোৰে তেওঁ লাভ কৰা বিভিন্ন প্ৰতিযোগিতাৰ পদক আৰু স্মাৰক আদি চুৰি কৰিছিল।

## তথ্যসূত্ৰ

শ্ৰেণী:অসমৰ ব্যক্তি
শ্ৰেণী:অসমীয়া ক্ৰীড়াবিদ
শ্ৰেণী:ভাৰতৰ বক্সাৰ
নিত্যানন্দ সেনাপতি

**নিত্যনন্দ সোনাপতি** () হৈছে এগৰাকী প্ৰবন্ধকাৰ, নাট্যকাৰ। তেখেতৰ ঘৰ লখিমপুৰ জিলাৰ নাওবৈচাত৷ তেখেত বৃত্তিত এগৰাকী অধ্যাপক আছিল৷ তেখেত নাওবৈচা কবি সন্মিলনৰ প্ৰতিষ্ঠাপক সভাপতি আছিল৷ নাওবৈচা শাখা সাহিত্য সভাৰ লগতে জিলা সাহিত্য সভাৰো উপ-সভাপতি আৰু পাছলৈ সভাপতি হিচাপে কাৰ্যনিৰ্বাহ কৰে৷

## জন্ম আৰু বংশ পৰিচয়
তেখেতৰ জন্ম হয় ১৯৪৪ চনৰ ১ জানুৱাৰীত, লখিমপুৰ জিলাৰ নাহৰবাৰী অঞ্চলত৷ পিতৃৰ নাম জজ্ঞৰাম সেনাপতি আৰু মাতৃৰ নাম যোগেশ্বৰী সেনাপতি৷

## শিক্ষা
*প্ৰাথমিক বিদ্যালয়ঃ লথৌ প্ৰাথমিক বিদ্যালয়
*মাধ্যমিক শিক্ষাঃ লথৌ এম.ভি স্কুল, ১৯৫৫
*হাইস্কুল শিক্ষাঃ নাওবৈচা উচ্চ মাধ্যমিক বিদ্যালয়, ১৯৬০
*স্নাতকঃ নৰ্থ লখিমপুৰ কলেজ, অসমীয়া বিভাগ

## চাকৰি জীৱন
১৯৬৪ চনত কিছুদিনৰ বাবে লথৌ এম.ভি স্কুলত শিক্ষকতা কৰাৰ পাছত ১৯৬৫ চনত ৰহালী মাধ্যমিক বিদ্যালয়ত প্ৰতিষ্ঠাপক প্ৰধান শিক্ষক হিচাপে পাঁচবছৰ কাল ধৰি শিক্ষকতা কৰে৷ তাৰ পাছত নাওবৈচা হাইস্কুল (বৰ্তমানৰ হায়াৰছেকেণ্ডৰী)ত শিক্ষক হিচাপে শিক্ষকতা কৰি তাৰ অধ্যক্ষ হিচাপে ২০০১ চনত অৱসৰ গ্ৰহণ কৰে৷

## সাহিত্যৰাজি
### প্ৰবন্ধ সংকলন
*গোপন চকুলো, গল্প আৰু প্ৰবন্ধৰ সংকলন
*প্ৰবন্ধ সঁফুৰা
*নাওবৈচাৰ অতীত আৰু বৰ্তমান (নাওবৈচাৰ বৰ্নিল ইতিহাস), ২০২২

### উপন্যাস
*আহত গুঞ্জন
*মাজ নিশাৰ উচুপনি
*মোৰ প্ৰেম চিগাৰেটৰ ধোৱাৰ দৰে

### নাট্য সংকলন
* গুটিমালি
*শেৱালিৰ সুবাস

## বঁটা আৰু সন্মান
* লখিমপুৰ জিলাৰ কৃতি শিক্ষকৰ বঁটা, ২০০১
* Best Writer in Assam by Media Federation of India, 2019
* আম্বেদকাৰ ৰাষ্ট্ৰীয় ফেলশ্বিপ বঁটা, ২০১৯
* সাহিত্যৰত্ন খিতাপ ‘শংকৰ-আজান সমন্বয় বঁটা, ২০১৯
* ভূপেন হাজৰিকা বৰলুইত এৱাৰ্ডছ, ‘সাহিত্যজ্যোতি খিতাপ’, ২০১৮
* আন্তঃৰাষ্ট্ৰীয় দুনীৰ্তি বিৰোধী দিৱস ও শূণ্য সহনশীল বিশেষ বঁটা, ২০২০

## তথ্যসূত্ৰ
কমল কুমাৰ তাঁতী

**কমল কুমাৰ তাঁতী** () হৈছে এগৰাকী অসমীয়া কবি, অনুবাদক, অধ্যপক, প্ৰবন্ধ লেখক আৰু সমালোচক। তেখেতে অসমীয়া আৰু ইংৰাজী দুয়োটা ভাষাতেই সাহিত্য চৰ্চা কৰি আহিছে। তেওঁ অসমৰ চাহ শ্ৰমিক সমাজক প্ৰতিনিধিত্ব কৰি আহিছে। তেওঁৰ সাহিত্যিক ৰচনাসমূহৰ গভীৰতা আৰু সাংস্কৃতিক তাৎপৰ্য্যৰ বাবে উল্লেখযোগ্য, আৰু এইসমূহে তেওঁৰ সম্প্ৰদায়ৰ অভিজ্ঞতা আৰু ইতিহাসক প্ৰতিফলিত কৰে। তেখেত সাহিত্য অকাডেমিৰ অসমীয়া ভাষাৰ সদস্য হিচাপেও মনোনীত হৈছিল। ‘মাৰাংবুৰু আমাৰ পিতা’ গ্ৰন্থখনৰ বাবে তেখেতে ২০১২ চনত সাহিত্য অকাডেমিৰ যুৱ পুৰস্কাৰ লাভ কৰিছিল আৰু একেখন গ্ৰন্থৰ বাবে ২০০৮ চনত মুনীন বৰকটকী বঁটা লাভ কৰে।

## কবিতা
তেওঁৰ প্ৰথম কবিতা সংকলন *মাৰাংবুৰু আমাৰ পিতা*-য়ে ২০১২ চনত ৩৫ বছৰৰ তলৰ ২৪ জন যুৱ সাহিত্যিকক সাহিত্য অকাডেমিয়ে দিয়া যুৱপুৰস্কাৰ লাভ কৰে। ২০০৮ চনত মুনিন বৰকটাকী সাহিত্যিক বঁটাও লাভ কৰে। তাঁতীৰ অসমীয়া কবিতাসমূহ বিভিন্ন সংকলন আৰু আলোচনীত প্ৰকাশ হৈ আহিছে। মাজে মাজে তেওঁ কল্পকাহিনী ৰচনা কৰে। এইসমূহৰ কিছুমান চুটিগল্প অসমীয়া কল্পকাহিনীৰ কেইবাটাও সংকলনত সন্নিবিষ্ট কৰা হৈছে।

তেখেতৰ অনুবাদ কবিতা (অসমীয়াৰ পৰা ইংৰাজীলৈ) ইণ্ডিয়ান লিটাৰেচাৰ , দ্য লিটল মেগাজিন, মিউজ ইণ্ডিয়া, কাব্য ভাৰতী, পিৰ্তা, এক্সচেঞ্জছ লিটাৰেৰী জাৰ্নেল, চেৰেব্ৰেচন, এনইলিট ৰিভিউ, কৃত্য, ভিজুৱেল ভাৰ্চ, ব্ৰাউন ক্ৰিটিক, ষ্টিয়াৰ কুইয়াৰ আদি অসংখ্য আলোচনীত প্ৰকাশ পাইছে । তেওঁৰ কবিতাসমূহ কেইবাখনো ইংৰাজী সংকলনতো অন্তৰ্ভুক্ত কৰা হৈছে, যেনে ৪০ অণ্ডাৰ ৪০, শ্বাউট ইট আউট! এন্থলজি, আৰু দ্য ৱৰ্ল্ড আই ৰাইট ইন।
## গদ্য
অসমীয়া ভাষাৰ তাঁতীৰ প্ৰথম গদ্য সংকলন *নিম্নবৰ্গ সমাজ ঐতিহ্য*ত বিশেষভাৱে অসমৰ ঔপনিৱেশিক ইতিহাস আৰু সংস্কৃতিৰ ওপৰত গুৰুত্ব আৰোপ কৰি নিম্নবৰ্গ সমাজৰ ইতিহাস ৰচনা আৰু উত্তৰ-ঔপনিৱেশিক তত্ত্বৰ সমালোচনাত্মক ৰচনা সন্নিবিষ্ট কৰা হৈছে।

## প্ৰকাশিত ৰচনা
### কবিতা সংকলন
*মাৰাংবুৰু আমাৰ পিতা, ২০০৭,
*উত্তৰ-উপনিবেশিক কবিতা, পেপিৰাছ, গুৱাহাটী, ২০১৮
### ৰচনা সংগ্ৰহসমূহ
*নিম্নবৰ্গ সমাজৰ ঐতিহ্য, ২০০৭
*উত্তৰ-ঔপনিৱেশিক সমালোচনা
## বঁটা আৰু সন্মান
*২০০৮ বৰ্ষত ‘মাৰাংবুৰু আমাৰ পিতা’ শীৰ্ষক গ্ৰন্থৰ বাবে ‘মুনীন বৰকটকী’ বঁটা
*২০১২ বৰ্ষত ‘মাৰাংবুৰু আমাৰ পিতা’ শীৰ্ষক গ্ৰন্থৰ বাবে ‘সাহিত্য অকাডেমী যুৱ বঁটা’।
## তথ্যসূত্ৰ

শ্ৰেণী:অসমৰ ব্যক্তি
শ্ৰেণী:অসমীয়া কবি
শ্ৰেণী:অসমীয়া প্ৰবন্ধকাৰ
শ্ৰেণী:জীৱিত ব্যক্তি
পূজা ৰাণী

**পূজা ৰাণী বুৰা** (, জন্ম: ১৭ ফেব্ৰুৱাৰী ১৯৯১) এগৰাকী ভাৰতীয় মিডলৱেইট বক্সাৰ। ২০১৪ চনৰ এছিয়ান গেমছৰ ৭৫ কিলোগ্ৰাম শাখাত তেওঁ ব্ৰঞ্জৰ পদক বিজেতা। ২০১৬ চনৰ দক্ষিণ এছিয়ান গেমছত সোণৰ পদক, এছিয়ান চেম্পিয়নশ্বিপৰ ৭৫ কিলোগ্ৰাম শাখাত ৰূপ (২০১২) আৰু ব্ৰঞ্জ (২০১৫) পদক বিজেতা। ২০১৪ চনত তেওঁ গ্লাছগো কমনৱেলথ গেমছৰ ৭৫ কিলোগ্ৰাম শাখাত ভাৰতক প্ৰতিনিধিত্ব কৰিছিল। ২০১৬ চনত মহিলা বিশ্ব বক্সিং চেম্পিয়নশ্বিপৰ দ্বিতীয় ৰাউণ্ডত পৰাজিত হৈ তেওঁ ২০১৬ চনৰ ৰিঅ' অলিম্পিকৰ বাবে যোগ্যতা অৰ্জন কৰিবলৈ ব্যৰ্থ হয়। ২০২০ চনত তেওঁ ২০২০ গ্ৰীষ্মকালীন অলিম্পিকৰ বাবে যোগ্যতা অৰ্জন কৰা ৭৫ কিলোগ্ৰাম শাখাৰ প্ৰথম ভাৰতীয়।

## প্ৰাৰম্ভিক জীৱন
পূজা ৰাণী বুৰা হাৰিয়ানা ৰাজ্যৰ ভিৱানী জিলাৰ নিম্ৰিৱালী গাঁৱৰ বাসিন্দা। তেওঁক গৃহ চহৰৰ হাৱা সিং বক্সিং একাডেমীত যোগদান কৰাৰ সাহস গোটাবলৈ এবছৰ সময় লাগিছিল, আৰু এইকথা তেওঁ দেউতাকৰ পৰা গোপনে ৰাখিছিল। কাৰণ দেউতাকে তেওঁক এইক্ষেত্ৰত সমৰ্থন নজনাব বুলি তেওঁ জানিছিল। দেউতাকৰ পৰা কথা গোপনে ৰখাৰ পৰিপ্ৰেক্ষিতত তেওঁ খেলৰ অনুশীলন আদিৰ ফলত হোৱা শৰীৰৰ আঘাতবোৰ লুকুৱাই ৰাখিবলৈ বিভিন্ন উপায় বিচাৰিব লগত পৰিছিল।

পেছাদাৰীভাৱে প্ৰতিযোগিতাত অংশগ্ৰহণ কৰিবলৈ পূজাই প্ৰায় ছয় মাহ সময় অনুমতিৰ বাবে তাইৰ দেউতাকৰ খেলৰ অপছন্দৰ বিৰুদ্ধে যুঁজ দিব লগা হৈছিল। এক সাক্ষাৎকাৰত, তেওঁ উল্লেখ কৰে যে দেউতাকে তেওঁক 'ভাল ল'ৰা-ছোৱালীয়ে বক্সিং নেখেলে' বুলি পতিয়ন নিয়াব বিচাৰিছিল। যেতিয়া তেওঁৰ দেউতাকে কন্যাৰ বক্সিঙৰ প্ৰতি থকা উচ্চাকাংক্ষাৰ বিষয়ে গম পালে, তেতিয়া তেওঁ পূজাক বক্সিং প্ৰশিক্ষণত উপস্থিত থাকিবলৈ নিষিদ্ধ কৰে। এই কথাত তেওঁৰ প্ৰশিক্ষক সঞ্জয় কুমাৰ শ্বেওৰানে পূজাক প্ৰতিযোগিতাত অংশগ্ৰহণ কৰিবলৈ অনুমতি দিবলৈ তেওঁৰৰ পৰিয়ালৰ ওচৰত অনুৰোধ কৰিব লগা হৈছিল। তথাপিও, তেওঁক পেছাদাৰীভাৱে বক্সিং খেলিবলৈ অনুমতি দিবলৈ তেওঁৰ মাক-দেউতাকক সৈমান কৰিবলৈ
প্ৰায় ছয় মাহ সময় লাগিছিল।

## বক্সিং কেৰিয়াৰ
২০০৯ চনত পূজাই ৰাষ্ট্ৰীয় যুৱ বক্সিং চেম্পিয়নশ্বিপত জয়লাভ কৰে আৰু ইয়াৰ পিছতেই তেওঁ ৰাষ্ট্ৰীয় পৰ্যায়ত প্ৰৱেশ কৰে। পৰৱৰ্তী সময়ত তেওঁ ২০১২ চনৰ এছিয়ান বক্সিং চেম্পিয়নশ্বিপ আৰু একে বছৰতে অষ্ট্ৰেলিয়াত অনুষ্ঠিত আৰাফুৰা গেমছত ৰূপৰ পদক জয় কৰে। যাৰ ফলত তেওঁ ৰিঅ'ত অনুষ্ঠিত ২০১৬ চনৰ অলিম্পিকৰ বাবে যোগ্যতা অৰ্জন কৰা শীৰ্ষ প্ৰতিদ্বন্দ্বীসকলৰ ভিতৰত এগৰাকী হৈ পৰে। অৱশ্যে, তেওঁ ২০১৬ চনত এআইবিএ মহিলা বিশ্ব বক্সিং চেম্পিয়নশ্বিপৰ দ্বিতীয় ৰাউণ্ডত পৰাজিত হৈয় আৰু এনেদৰে ৰিঅ' অলিম্পিকৰ বাবে যোগ্যতা অৰ্জন কৰিবলৈ ব্যৰ্থ হয়।

তেওঁ ২০১৪ চনৰ কমনৱেলথ গেমছত ভাৰতক প্ৰতিনিধিত্ব কৰাৰ সুযোগ পাইছিল, কিন্তু ৰাউণ্ড অফ ১৬ ত বিখ্যাত ইংলিছ বক্সাৰ চাভানা মাৰ্শ্বেলৰ হাতত ০-৩-ৰ ব্যৱধানত পৰাজিত হৈছিল। তেওঁ ২০১৮ চনৰ এআইবিএ মহিলা বিশ্ব বক্সিং চেম্পিয়নশ্বিপতো ভাৰতক প্ৰতিনিধিত্ব কৰে যদিও প্ৰথম ৰাউণ্ডৰ পৰাই বিদায় ল'ব লবলগীয়া হয়।

## তথ্যসূত্ৰ

শ্ৰেণী:ভাৰতৰ ব্যক্তি
শ্ৰেণী:ভাৰতৰ বক্সাৰ
শ্ৰেণী:ভাৰতীয় অলিম্পিক প্ৰতিযোগী
অল দ'জ ইয়েৰনিংছ্

**অল দ'জ ইয়েৰিঙছ্**() হৈছে অসমীয়া শিক্ষাবিদ, লেখক, সমালোচক ময়ূৰ বৰাৰ এখন চুটিগল্পৰ অনুবাদ সংকলন। বিশিষ্ট সাহিত্যিক দিলীপ বৰাৰ বাৰটা চুটিগল্প অসমীয়াৰ পৰা ইংৰাজীলৈ ময়ূৰ বৰাই অনুবাদ কৰি এইখন সংকলন প্ৰস্তুত কৰিছে। এপ্প'কাছ (Appoccus) প্ৰকাশনৰ পৰা ২০১২ চনৰ মাৰ্চ মাহত প্ৰথম প্ৰকাশ হোৱা সংকলনটিৰ মূল্য ১২০ টকা।

## বিৱৰণ
বিশিষ্ট সাহিত্যিক দিলীপ বৰাৰ বাৰটা চুটিগল্প অসমীয়াৰ পৰা ইংৰাজীলৈ অনুবাদ কৰি ময়ূৰ বৰাই অনুবাদ সংকলনটিত একত্ৰিত কৰিছে। অনুবাদিত চুটিগল্পকেইটা হ'ল-
# A Stream Through Hearr
# All Those Yearnings
# Another Secret Killing
# Earthy Earnestness
# Feeling Of Solitude
# Fragrance Of The Mango Flowers
# Hunger
# In The Cemetery
# Memories Of Another Time
# Of Love And Betrayal
# When Twilight Descended
# Wild West Resort

## লেখকৰ পৰিচয়

ময়ূৰ বৰা হৈছে এজন অসমীয়া লেখক আৰু সমালোচক। একবিংশ শতিকাৰ প্ৰথম দশকত বাতৰিকাকত আৰু আলোচনীৰ মাধ্যমেৰে প্ৰবন্ধ ৰচনাৰ দ্বাৰা সাহিত্যকৰ্মক সমৃদ্ধ কৰা অসমীয়া নতুনচাম লেখকৰ ভিতৰত এজন ময়ূৰ বৰা। তেখেতে ২০১৮ চনলৈকে ১৪খন গ্ৰন্থ ৰচনা কৰে। ইয়াৰে দুখন গ্ৰন্থ ইংৰাজী ভাষাত ৰচনা কৰা। তেওঁ ইংৰাজীলৈ এখন গল্প সংকলনো অনুবাদ কৰিছে। ধৰ্মীয় আৰু সামাজিক দিশত চলি থকা ভণ্ডামি, অন্ধবিশ্বাস, জাতিবাদ প্ৰথা, আৰু সামগ্ৰিকভাৱে অসমৰ জ্বলন্ত সমস্যা তথা সাম্প্ৰতিক সময়ৰ দুৰ্নীতি আদি তেওঁৰ লেখাৰ মূল বিষয়বস্তু। প্ৰথাগত চিন্তা আৰু ধাৰণাৰ বিৰুদ্ধে যুক্তিনিষ্ঠ প্ৰশ্ন উত্থাপন, জাতিৰ ঐতিহ্যৰ প্ৰতি দায়বদ্ধতা আৰু ঐতিহাসিক সমলৰ সন্ধান আদি বৈশিষ্ট্যবোৰো ময়ূৰ বৰাৰ প্ৰবন্ধৰ অন্যতম শক্তি।বৰ্তমানলৈকে তেওঁ সৰ্বমুঠ ১৬খন গ্ৰন্থৰ লেখক।

## তথ্যৰ উৎস

## লগতে চাওক
চিৰদিন অসমীয়া

শ্ৰেণী:অসমীয়া গ্ৰন্থ
ৰেণ্ডম ৰিফ্লেকশ্যনছ্

**ৰেণ্ডম ৰিফ্লেকশ্যনছ্**() হৈছে অসমীয়া শিক্ষাবিদ, লেখক, সমালোচক ময়ূৰ বৰাৰ এখন ইংৰাজী প্ৰবন্ধৰ সংকলন। আঁক-বাক প্ৰকাশনৰ পৰা ২০১৬ চনৰ নৱেম্বৰত প্ৰথম প্ৰকাশ পোৱা গ্ৰন্থখনৰ মূল্য দুশ টকা। পিতৃ-মাতৃলৈ কিতাপখন উছৰ্গা কৰি লেখকে এনেদৰে লিখিছে,"for my parents who are no more...Banalata Bora and Bharat Chandra Bora।" 

## বিৱৰণ
কিতাপখনত মুঠ ২৪টা প্ৰবন্ধ আছে। প্ৰবন্ধসমূহ হৈছে-
# How periphery can enrich mainland
# Attitude and development
# Counter narrative as metaphor
# Whither our literary world
# Slutwalk: Will it transcend symbolism?
# Agriculture in Assam: Perennially wait-listed?
# Facebook and Sankaradeva
# Asom Sahitya Sabha: A few questions
# when unremitting emotional outpouring ebb...
# Obituary of indifference
# Inclusive development as the master narrative
# Bezbaroa on Sankaradeva
# When rhetoric reigns supreme...
# Bonhomie at border
# Appropriating Ambedkar, denigrating Dalit
# When perception collides with reality
# Tragic trend among teenagers
# Enchanting Egypt
# That night in Cairo
# A river through time
# Monsoon idyll
# Scintillating Singapore
# What an encounter! 
# The sound of Silence

## লেখকৰ পৰিচয়

ময়ূৰ বৰা হৈছে এজন অসমীয়া লেখক আৰু সমালোচক। একবিংশ শতিকাৰ প্ৰথম দশকত বাতৰিকাকত আৰু আলোচনীৰ মাধ্যমেৰে প্ৰবন্ধ ৰচনাৰ দ্বাৰা সাহিত্যকৰ্মক সমৃদ্ধ কৰা অসমীয়া নতুনচাম লেখকৰ ভিতৰত এজন ময়ূৰ বৰাৰ। তেখেতে ২০১৮ চনলৈকে ১৪খন গ্ৰন্থ ৰচনা কৰে। ইয়াৰে দুখন গ্ৰন্থ ইংৰাজী ভাষাত ৰচনা কৰা। তেওঁ ইংৰাজীলৈ এখন গল্প সংকলনো অনুবাদ কৰিছে। ধৰ্মীয় আৰু সামাজিক দিশত চলি থকা ভণ্ডামি, অন্ধবিশ্বাস, জাতিবাদ প্ৰথা, আৰু সামগ্ৰিকভাৱে অসমৰ জ্বলন্ত সমস্যা তথা সাম্প্ৰতিক সময়ৰ দুৰ্নীতি আদি তেওঁৰ লেখাৰ মূল বিষয়বস্তু। প্ৰথাগত চিন্তা আৰু ধাৰণাৰ বিৰুদ্ধে যুক্তিনিষ্ঠ প্ৰশ্ন উত্থাপন, জাতিৰ ঐতিহ্যৰ প্ৰতি দায়বদ্ধতা আৰু ঐতিহাসিক সমলৰ সন্ধান আদি বৈশিষ্ট্যবোৰো ময়ূৰ বৰাৰ প্ৰবন্ধৰ অন্যতম শক্তি।বৰ্তমানলৈকে তেওঁ সৰ্বমুঠ ১৬খন গ্ৰন্থৰ লেখক।

## তথ্যৰ উৎস

## লগতে চাওক
চিৰদিন অসমীয়া

শ্ৰেণী:অসমীয়া গ্ৰন্থ
তুলিকা শইকীয়া

**তুলিকা শইকীয়া** () হৈছে এগৰাকী অসমীয়া সাহিত্যিক। ২০০৮ বৰ্ষত ‘চাৰিশাল গোসাঁনীৰ তেজ’ শীৰ্ষক গ্ৰন্থৰ বাবে তেখেতে ‘মুনীন বৰকটকী’ বঁটা লাভ কৰে। 

## জন্ম আৰু বংশ পৰিচয়
তেখেতৰ জন্ম গোলাঘাট জিলাৰ দেৰগাঁৱত ১৯৭৭ চনত। তেখেতৰ মৃত্যু হয় ২০১৯ চনৰ, ২৯ এপ্ৰিল তাৰিখে। তেখেতৰ পিতৃৰ নাম অতুল শইকীয়া আৰু মাতৃৰ নাম মাখনী শইকীয়া। 

## শিক্ষা
*১৯৯৩ চনত মেট্ৰিক পৰীক্ষা উত্তীৰ্ণ হৈছিল। 
*দেৱৰাজ ৰয় মহাবিদ্যালয়ৰ পৰা উচ্চতৰ মাধ্যমিক পৰীক্ষাত উত্তীৰ্ণ হয়। 
*দেৰগাঁৱৰ ডি কে ডি কলেজৰ পৰা পৰীসংখ্যা বিষয়ত স্নাতক ডিগ্ৰী লাভ কৰে পৰিসংখ্যা বিষয়ত। 

## কৰ্মজীৱন
কাকডোঙা তিনিআলি হাইস্কুলত শিক্ষকতা কৰিছিল। 

## সাহিত্যৰাজি
### উপন্যাস
*চাৰিশাল গোসাঁনীৰ তেজ
*পৰজা অ' জৰৌৰৌআ

## বঁটা আৰু সন্মান
*২০০৮ বৰ্ষত ‘চাৰিশাল গোসাঁনীৰ তেজ’ শীৰ্ষক গ্ৰন্থৰ বাবে ‘মুনীন বৰকটকী’ বঁটা।

## তথ্যসূত্ৰ

শ্ৰেণী:মৃত ব্যক্তি
শ্ৰেণী:অসমীয়া ঔপন্যাসিক
শ্ৰেণী:মুনীন বৰকটকী বঁটা বিজয়ী
হাচং পূজা

হাচং পূজা ডিমাচাসকলৰ এক লোক উৎসৱ। খেতিৰ কাষৰ ডাঙৰ গছ এজোপাৰ তলত এই পূজা কৰা হয়। এই পূজা কৰাৰ আগদিনা গছৰ তলখন পূজাৰীয়ে চিকুণাই পৰিষ্কাৰ কৰি লৈ পূৱমূৱাকৈ ৪৫ ছে.মি ওখ এখন বাহৰ চাঙ সাজে। 

## পূজাৰ প্ৰয়োজনীয় সামগ্ৰী
* জুমায়
* খুদ চাউল
* কুুুকুুৰা চৰাই দুুুটা
* বাহৰ চুুঙা দুুুটা
* কলপাত কেইখিলামান

পূৱমূৱা চাঙখনৰ সন্মুখৰ খুটা দুটাৰ তলত কলপাত স্থাপন কৰে। ওপৰত সাতভাগ কলপাত একেশাৰীতে স্থাপন কৰি প্ৰথমখনত দুই তৰপ, দ্বিতীয়খনত তিনিতৰপ, তৃতীয়খনত পাচতৰপ, চতুৰ্থখনত সাততৰপ, পঞ্চমখনত পাচতৰপ, ষষ্ঠখনত তিনিতৰপ আৰু সপ্তমখনত দুই তৰপকৈ কলপাত স্থাপন কৰে। চুঙাকেইটাত "জুমায়" ভৰাই পানী ঢালি যি জুডি বনায়,সেই জুডি আটাই কেইজাপ কলপাতৰ ওপৰত ছটিয়াই দিয়ে। আয়োজনৰ সকলো কাম শেষ হ'লে পূজাৰীয়ে "হাচং" দেৱতাৰ সন্তুষ্টৰ অৰ্থে মন্ত্ৰ মাতে আৰু কুকুৰা চৰাই দুটা বলি দিয়ে। কুকুৰা চৰাইৰ কলিজা নখন কলপাতৰ পৱিত্ৰ আসনত ভৰাই দিয়ে। হাচং পূজাৰ কাৰ্য্য ইমানতে অন্ত পৰে।

## তথ্যসূত্ৰ

শ্ৰেণী:অসমৰ উৎসৱসমূহ
বিবেক ৰাম চৌধুৰী

এয়াৰ মাৰ্শ্বেল **বিবেক ৰাম চৌধুৰী** (), পিভিএছএম, এভিএছএম, ভিএম বঁটা প্ৰাপ্ত ভাৰতীয় বায়ু সেনাৰ এজন বিষয়া। তেওঁ বৰ্তমান এয়াৰ মাৰ্শ্বেল হাৰজিৎ সিং অৰোৰাৰ পিছত ১ জুলাই ২০২১ তাৰিখে এয়াৰ ষ্টাফৰ ৪৮ তম উপ-প্ৰধান হিচাপে কাৰ্যনিৰ্বাহ কৰে। ২০২১ চনৰ ৩০ ছেপ্টেম্বৰত এয়াৰ চীফ মাৰ্শ্বেল ৰাকেশ কুমাৰ সিং ভদৰিয়াই অৱসৰ লোৱাৰ পিছত তেওঁক বিমান কৰ্মচাৰীৰ ২৭ তম প্ৰধান হিচাপে নিযুক্তি দিয়া হৈছে। তেওঁ আগতে ৱেষ্টাৰ্ণ এয়াৰ কমাণ্ডৰ এয়াৰ অফিচাৰ কমাণ্ডিং-ইন-চীফ (এঅচি-ইন-চি) হিচাপে কাৰ্যনিৰ্বাহ কৰিছিল।

## প্ৰাৰম্ভিক জীৱন আৰু শিক্ষা
চৌধুৰী ৰাষ্ট্ৰীয় প্ৰতিৰক্ষা একাডেমীৰ প্ৰাক্তন ছাত্ৰ। তেওঁ ডিফেন্স চাৰ্ভিচেছ ষ্টাফ কলেজৰ স্নাতকো।

## কেৰিয়াৰ
চৌধুৰীক ১৯৮২ চনৰ ২৯ ডিচেম্বৰত যুঁজাৰু পাইলট হিচাপে ভাৰতীয় বায়ু সেনাত নিযুক্তি দিয়া হৈছিল। তেওঁ এজন যোগ্য বিমান প্ৰশিক্ষক, আৰু ইনষ্ট্ৰুমেণ্ট ৰেটিং প্ৰশিক্ষক আৰু পৰীক্ষক। মিগ-২১ (MiG-21), মিগ-২৩এমএফ (MiG-23MF), মিগ-২৯ (MiG-29) আৰু এছইউ-৩০এমকেআই (SU-30MKI)কে ধৰি বিভিন্ন যুঁজাৰু বিমানত তেওঁৰ ৩৮০০ ঘণ্টাতকৈও অধিক উৰণৰ অভিজ্ঞতা আছে। তেওঁ মিগ-29 স্কোৱাদড্ৰনক কমাণ্ড কৰা, ফৰৱাৰ্ড বেছ কমাণ্ড কৰা আৰু পিছত বায়ু সেনা ষ্টেচন পুনেক কমাণ্ড কৰাকে ধৰি বিভিন্ন ক্ষেত্ৰ ৰখা হৈছে। তেওঁ ডিএছএছচি (DSSC) ৱেলিংটনৰ লগতে জাম্বিয়াৰ লুচাকাত ডিএছচিএছচিত (DSSC) প্ৰশিক্ষক হিচাপে কাৰ্যনিৰ্বাহ কৰিছে। তেওঁ আৰু শ্ৰীনগৰৰ বায়ু সেনা কেন্দ্ৰত মুখ্য সঞ্চালন বিষয়াৰ পদত অধিষ্ঠিত হৈছে। তেওঁৰ অন্যান্য নিযুক্তিসমূহৰ ভিতৰত আছে ডুণ্ডিগাল বায়ু সেনা একাডেমীৰ উপ-কমাণ্ডেণ্ট, আৰু সহকাৰী বিমান কৰ্মচাৰী অভিযান (বায়ু প্ৰতিৰক্ষা)।

তেওঁ সহকাৰী বিমান কৰ্মচাৰী প্ৰধান (কৰ্মচাৰী বিষয়া) আৰু পিছত নতুন দিল্লীৰ বায়ুসেনা ভৱনৰ বিমান মুখ্য কাৰ্যালয়ত উপ-বিমান কৰ্মচাৰী হিচাপে কাৰ্যনিৰ্বাহ কৰিছিল। তেওঁ অক্টোবৰ ২০১৯ ৰ পৰা জুলাই ২০২০ লৈ ইষ্টাৰ্ণ এয়াৰ কমাণ্ডত জ্যেষ্ঠ বিমান কৰ্মচাৰী বিষয়া হিচাপেও কাৰ্যনিৰ্বাহ কৰিছিল।
২০২১ চনৰ ৩০ ছেপ্টেম্বৰত এয়াৰ চীফ মাৰ্শ্বেল ৰাকেশ কুমাৰ সিং ভদৰিয়াৰ অৱসৰৰ পিছত তেওঁ বিমান কৰ্মচাৰীৰ ২৭ তম প্ৰধান হ'ব।

## সন্মান
তেওঁৰ কৰ্মজীৱনত, চৌধুৰীক তেওঁৰ সেৱাৰ বাবে ২০০৪ চনত বায়ু সেনা পদক (Vayu Sena Medal), ২০১৫ চনত অতি বিশিষ্ঠ সেৱা (Ati Vishisht Seva) পদক আৰু ২০২১ চনত পৰম বিশিষ্ঠ সেৱা (Param Vishisht Seva) পদক প্ৰদান কৰা হয়।

## ব্যক্তিগত জীৱন
তেওঁ নীতা চৌধুৰীৰ সৈতে বিবাহপাশত আৱদ্ধ হৈছে। তেওঁলোকৰ দুটা পুত্ৰ আছে।

## তথ্য সংগ্ৰহ

শ্ৰেণী:ভাৰতৰ ব্যক্তি
শ্ৰেণী:সেনা বিষয়া
তৰণ দুৱাৰা

**তৰণ দুৱাৰা** () হৈছে এগৰাকী অসমীয়া চিত্ৰশিল্পী।

## জন্ম আৰু বংশ পৰিচয়
১৯২১ চনৰ ডিব্ৰুগড়ত হৈছিল।

## চিত্ৰ জগতলৈ অৱদান
হেমন্ত মিশ্ৰ আৰু আশো দেৱৰ দৰে কুৰি শতিকাৰ চল্লিছৰ দশকত দুৱৰাই ছবি আঁকিছিল,তেওঁ অকাঁ "শিপিনী" তথা " তাঁতশাল" ছবিয়ে দেশৰ আন ঠাইতো চিত্ৰৰসিকৰ মন আকৰ্ষণ কৰিছিল।

## মৃত্যু
১৯৯৮ চনত তেওঁৰ মৃত্যু হয়।

## তথ্যসূত্ৰ
জেন অষ্টিন

**জেন অষ্টিন** () হৈছে এগৰাকী ইংৰাজ ঔপন্যাসিক। যি মুখ্যতঃ ছয়খন উপন্যাসৰ বাবে জনাজাত, যিয়ে অষ্টাদশ শতিকাৰ শেষত ব্ৰিটিছ লেণ্ডেড গ্ৰেণ্ট্ৰিৰ বাখ্যা, সমালোচনা আৰু এই বিষয়ে মন্তব্য কৰে। 

## জন্ম
*১৭৭৫ চনৰ ১৬ ডিচেম্বৰত হেম্পশ্বায়াৰৰ ষ্টিঙেনটনত জেন অষ্টিনৰ জন্ম হয়।

## শিক্ষা
*১৭৪৩ চনত এন কাউলীয়ে অষ্টিন আৰু তেওঁৰ ভগ্নী কেচান্দ্ৰাক শিক্ষা গ্ৰহণৰ বাবে অক্সফৰ্ড বিশ্ববিদ্যালয়লৈ পঠাইছিল।

## সাহিত্য ৰাজি
### উপন্যাস
#Sense and Sensibility (১৮১১)
#Pride and Prejudice (১৮১৩)
#Mansfield Park (১৮১৪)
#Emma (১৮১৫)
#Northanger Abbey (১৮১৮, মৰণোত্তৰভাৱে)
#Persuasion (১৮১৮, মৰণোত্তৰভাৱে)
#Lady Susan (১৮৭১, মৰণোত্তৰভাৱে)

## অসম্পূৰ্ণ কল্পকাহিনী
#দ্য ৱাটছনছ
#চেণ্ডিটন

## মৃত্যু
*১৮১৭ চনৰ ১৮ জুলাইত তেখেতৰ মৃত্যু হয়।

## তথ্য সংগ্ৰহ

## বাহ্যিক সংযোগ

শ্ৰেণী:যুক্তৰাজ্যৰ ব্যক্তি
শ্ৰেণী:মৃত ব্যক্তি
আব্ৰাহাম লিংকন

**আব্ৰাহাম লিঙ্কন**  (১৮০৯ চনৰ ১২ ফেব্ৰুৱাৰীৰ পৰা ১৮৬৫ চনৰ ১৫ এপ্ৰিললৈকে) হৈছে এগৰাকী আমেৰিকাৰ ৰাষ্ট্ৰপতি।

## জন্ম আৰু বংশ পৰিচয়
আব্ৰাহাম লিঙ্কনৰ জন্ম হৈছিল ১৮০৯ চনৰ ১২ ফেব্ৰুৱাৰীৰ দিনা আমেৰিকাৰ কেনটকী অঞ্চলৰ হুযেন্সভিল নামৰ ঠাইৰ সৰু কাঠৰ ঘৰ এটাত। আব্ৰাহাম লিঙ্কনৰ দেউতাকৰ নাম আছিল টমাছ লিঙ্কন আৰু মাকৰ নাম আছিল নেঞ্চি হেংকছ।

## শিক্ষা
লিংকন মুখ্যতঃ স্ব-শিক্ষিত আছিল। তেওঁৰ আনুষ্ঠানিক স্কুলীয়া শিক্ষা ইণ্টাৰেণ্ট শিক্ষকসকলৰ পৰা হৈছিল। ইয়াত কেণ্টুকীত দুটা চমু কাৰ্যকাল অন্তৰ্ভুক্ত আছিল, য'ত তেওঁ পঢ়িবলৈ শিকিছিল কিন্তু সম্ভৱতঃ লিখিব নোৱাৰিছিল, সাত বছৰ বয়সত, আৰু ইণ্ডিয়ানাত, য'ত তেওঁ খেতিৰ কামৰ বাবে বিক্ষিপ্তভাৱে বিদ্যালয়লৈ গৈছিল, 15 বছৰ বয়সলৈ মুঠ 12 মাহতকৈ কম সময়ৰ বাবে। তেওঁ এজন উৎসাহী পাঠক হিচাপে অটল আছিল আৰু শিকাৰ প্ৰতি আজীৱন আগ্ৰহ বজাই ৰাখিছিল। পৰিয়াল, চুবুৰীয়া আৰু স্কুলীয়া সহপাঠীসকলে মনত পেলাইছিল যে তেওঁৰ পঢ়াৰ ভিতৰত আছিল ৰজা জেমছ বাইবেল, এচপৰ ফেবলচ,জন বুনিয়ানৰ দ্য পিলগ্ৰিমছ প্ৰগ্ৰেছ, ডেনিয়েল ডেফ'ৰ ৰবিনছন ক্ৰুচো আৰু বেঞ্জামিন ফ্ৰেংকলিনৰ আত্মজীৱনী।

## চাকৰি জীৱন
তেওঁ ডাকঘৰৰ পোচমাষ্টৰৰ চাকৰি কৰিছিল। তাৰ পাছত তেওঁ সহকাৰী জৰীপ কৰ্মচাৰীৰ চাকৰি কৰিছিল নিও চালেমত। তেওঁ সফল আইনৈগ্য হিচাপে পৰিগণিত হৈছিল। তাৰ পাছতে তেওঁ ৰাজনৈতিক পেক্ষাপতত ভৰি দি সফল ৰাজনৈতিক নেতা হিচাপে পৰিগণিত হৈছিল। আৰু ১৮৬০ চনত ৫১ বছৰ বয়সত তেওঁ প্ৰথম বাৰৰ বাবে আমেৰিকা যুক্তৰাষ্ট্ৰৰ ৰাষ্ট্ৰপতি পদত নিযুক্তি লাভ কৰিছিল। আকৌ ১৮৬৫ চনৰ ৪ মাৰ্চত দ্বিতীয় বাৰৰ বাবে ৰাষ্ট্ৰপতি পদত নিযুক্তি লাভ কৰিছিল। ১৮৬৫ চনৰ ১৪ এপ্ৰিলত জন উইলকেছ বুথে তেওঁক গুলীয়াই হত্যা কৰে।

## মৃত্যু
১৮৬৫ চনৰ ১৫ এপ্ৰিলৰ দিনা ৰাতিপুৱা প্ৰায় ৭:৩০ বজাত লয় লিঙ্কন ৰ মৃত্যু হয়।

## তথ্যসূত্ৰ

শ্ৰেণী:আমেৰিকা যুক্তৰাষ্ট্ৰৰ ব্যক্তি
শ্ৰেণী:ৰাজনীতিবিদ
শ্ৰেণী:আমেৰিকা যুক্তৰাষ্ট্ৰৰ ৰাষ্ট্ৰপতি
শ্ৰেণী:মৃত ব্যক্তি
লাংলাই পূজা

**লাংলাই** ডিমাছাসকলৰ এক লোক উৎসৱ। খৰাং বতৰ হ'লে এই পূজা পাতে। এই পূজা সাধাৰণভাৱে আৰু ডাঙৰকৈ আড়ম্বৰপূৰ্ণভাৱে কৰাৰ নিয়ম আছে।

সাধাৰণভাৱে পালন কৰোঁতে প্ৰয়োজন হোৱা সামগ্ৰী কেইবিধ হ'ল:
* তিনিটা কণী
* দুজনী কুকুৰা চৰাই আৰু
* এটা মতা কুকুৰা। 

আড়ম্বৰপূৰ্ণভাৱে পাতিলে প্ৰয়োজন হোৱা সামগ্ৰী কেইবিধ হ'ল:
* নটা কুকুৰা চৰাই
* পাঁচটা কণী
* এটা মুগা ৰঙৰ পাঠা
* টকা পঁচিশটা আৰু
* এখন বগা কাপোৰ। 

এই পূজা সাধাৰণভাৱে পাতিলে পাঁচখন বেদী আৰু আড়ম্বৰপূৰ্ণভাৱে পাতিলে নখন বেদী সজাব লাগে। মুঠতে দুয়োবিধত বিযোৰ জীৱ আৰু বেদী হʼব লাগে। মানুহে নেদেখা ঠাইত অৰ্থাৎ অৰণ্য বা হাবিত লাংলাই পূজা পাতে। পূজাৰীয়ে প্ৰতিটো ভেটিত একোখনকৈ কলপাত স্থাপন কৰি সোঁ-মাজৰ বেদীত এযোৰ কলপাত পাৰে। ইয়াৰ অন্তত পূজাৰীয়ে লাংলাই দেৱতাক উদেশ্য কৰি মন্ত্ৰ মাতে আৰু মন্ত্ৰৰ শেষত আগতে সুৰক্ষিত কৰি থোৱা জীৱবোৰ বলি দিয়ে। পূজা পতাৰ উপযুক্ত সময় হৈছে পৱিত্ৰ বাৰ মঙ্গলবাৰ বা শুক্ৰবাৰ। গৃহহস্থক লগত লৈ পূৱমূৱাকৈ বেদীখন সজাৰ ৰীতি আছে। 

## তথ্যসূত্ৰ

শ্ৰেণী:অসমৰ উৎসৱসমূহ
চক্ৰৱৰ্তী ভাৰত

**চক্ৰৱৰ্তী ভৰত**() আছিল প্ৰথম চক্ৰৱৰ্তীন(সৰ্বজনীন)সম্ৰাট বা চক্ৰৰ অধিকাৰী)অৱসৰপিনি(বৰ্তমানৰ আধা সময় চক্ৰ অনুসৰি জৈন পৰম্পৰাত ধৰ্মতত্ত্ব)

## জন্ম আৰু বংশ পৰিচয়
চক্ৰৱৰ্তী ভৰত ৰ ঋষভনাথৰ জেষ্ঠ পুত্ৰ আছিল। জন্ম হৈছিল বিনিতাত। ভাৰত চক্ৰৱৰ্তীন 
ভাৰত আছিল প্ৰথম চক্ৰৱৰ্তীন (সৰ্বজনীন) 
সম্ৰাট বা চক্ৰৰ অধিকাৰী) অৱসৰপিনি 
(বৰ্তমানৰ আধা সময় চক্ৰ অনুসৰি )
তেওঁৰ মুখ্য ৰাণী সুভদ্ৰাৰ পুত্ৰসকলৰ নাম আৰ্কাকিৰ্টি আৰু মাৰিচি তেওঁৰ আছে বুলি কোৱা হয় পৃথিৱীৰ সকলো ছয়টা অংশ জয় কৰিছিল আৰু বাহুবলীৰ সৈতে কাজিয়াত লিপ্ত হৈছে 
তেওঁৰ ভাই, শেষ বাকী থকা চহৰখন জয় কৰিবলৈ।

## শিক্ষা আৰু কৰ্মজীৱন
*তেওঁৰ জন্ম ইক্ষ্বাকু ৰাজবংশত। তেওঁৰ শিক্ষা আইন আৰু আইনৰ ওপৰত বিশেষ গুৰুত্ব অন্তৰ্ভুক্ত আছিল। 
*ৰজাসকলৰ ৰাজনীতিৰ বিজ্ঞান। তেওঁৰ আগ্ৰহ আছিল নৃত্য আৰু কলাত। ভাৰতে বহুতক বিয়া কৰাইছিল। তেওঁৰ বিশ্ব বিজয়ৰ সময়ত ৰাজকুমাৰী আৰু সুভদ্ৰা তেওঁৰ মুখ্য ৰাণী আছিল। সি আছিল তেওঁৰ পুত্ৰ আৰ্কা কীৰ্তিৰ (প্ৰতিষ্ঠাপক) দ্বাৰা উত্তৰাধিকাৰী ভাৰতৰো আন এজন পুত্ৰ আছিল। সূৰ্যবংশ আগৰ জনৰ ভিতৰত কোন আছিল মাৰিচি নাম দিয়া হৈছে।

## মৃত্যু
চক্ৰৱৰ্তী ভৰতে আষ্টাপদত মৃত্যুবৰণ কৰে।

## তথ্যসূত্ৰ
ৰাজিনী গাবাৰা পূজা

**ৰাজিনী গাবাৰা পূজা** ডিমাছাসকলৰ এক লোক উৎসৱ। এইগৰাকী দেৱীৰ জনপ্ৰিয় নাম ৰণচণ্ডী দেৱী। ৰণচণ্ডী এখন দৈৱপ্ৰাপ্ত তৰোৱাল। এইখন তৰোৱাল এটি সাপৰ পৰা সৃষ্টি হৈছে বুলি তেওঁলোকে বিশ্বাস কৰে। তৰোৱালখনৰ সৈতে এটি জনশ্ৰুতি বিজড়িত হৈ আছে। "দিকপতি"য়ে সপোনত প্ৰাপ্ত তৰোৱালখন ৰণচণ্ডী মন্দিৰত স্থাপন কৰে বুলি তেওঁলোকে বিশ্বাস কৰে। 

"দিকপতি"ৰ বিষয়ে "তিৱা সংস্কৃতিৰ ৰূপৰেখা" দ্বিতীয় খণ্ডত উল্লেখ কৰা আছে। উল্লিখিত দিকপতি ত্ৰিলোচন ৰজাৰ পুত্ৰ আৰু ত্ৰিলোচনৰ পিতাকৰ নাম ত্ৰিপুৰ। এওঁ ত্ৰিবেগ ৰাজ্যৰ পঞ্চদশজন ৰজা। এই পূজাত কুলৰ দেৱতাৰ পূজা'কুনাঙে'(গাওঁবুঢ়া)কৰিব লাগে। ৰাইজে তেওঁকহে এই পূজা কৰিবলৈ মনোনীত কৰে। 

প্ৰতি বছৰে নতুন খেতি কৰাৰ আগতে ৰাজিনী গাবাৰা আৰু হৰণী গাবাৰা পূজা পালন কৰে।পূজাৰ দোকমোকালিতে গা-পা ধুুই পৱিত্ৰ মনে ন বস্ত্ৰ পৰিধান কৰি গাঁৱৰ প্ৰৱেশ পথ বন্ধ কৰি দিয়ে। কুনাঙে দুডাল বাঁহ গছ ক্ৰছ কৰি অৰ্ধবৃত্তাকাৰত মাাটিত পোতে। তেওঁ কণী এটি ভাঙি তাত ছটিয়াই দিয়ে। বলিকটা দাৰে সাতটি ঘাপ মাৰে। ডুলুুৱে গাাঁৱৰ এটা মূৰৰ পৰা আন এটি মূৰলৈ 'গেনা' পালন কৰিবলৈ জাননী প্ৰেৰণ কৰে। 'গেনা' শব্দটো আদিভাষাৰ। ইয়াৰ অৰ্থ হ'ল উৎসৱৰ কেইদিন কোনেও কৃষিকৰ্ম, ধান খুন্দা আদি কৰিব নোৱাৰে। পথৰ সন্মুখত এটা বাঁহৰ খুটা পুতি গাঁৱলৈ অহাৰ পথ বন্ধৰ জাননী দিয়ে। ওলোমাই ৰখা জাননী দেখিও যদি কোনো মানুহ গাঁৱত প্ৰৱেশ কৰে,তেওঁক সমুচিত দণ্ড বিহাৰ ব্যৱস্থা আছে। এই পূজাৰ পদ্ধতি অন্যান্য পূজাৰ  দৰেই। মূল পূজা দিনৰ বেলা হয়। গঞা ৰাইজে ভোজ ভাত খাই শেষ কৰাৰ পাছত ৰাতি পূজাৰ বাবে আয়োজন কৰে। ফুটুকলানিৰ মাজত এই পূজাৰ বাবে স্থান নিৰ্বাচিত কৰি লয়। কোনো মহিলাই বা কিশোৰীয়েও এই পূজা কাৰ্য চাব নেপায়। ৰাজিনী গাবাৰা পূজাৰ সময়ত কোনো মানুহে ভুলতো গাঁৱত প্ৰৱেশ কৰিব নাপায়। এনে ৰীতি ভঙ্গকাৰীক সেই গাঁৱত আগন্তুক কৃষ্ণ পক্ষলৈকে নজৰ বন্দী কৰি ৰখা হয়।

## তথ্য সংগ্ৰহ

শ্ৰেণী:অসমৰ উৎসৱসমূহ
সুৰেশ শৰ্মা

**সুৰেশ শৰ্মা** () হৈছে অসমৰ এগৰাকী লেখক, সাহিত্যিক আৰু কবি। 

## জন্ম আৰু বংশ পৰিচয়
১৯৫৫ চনৰ ৫ জুলাই তাৰিখে গোৱালপাৰা জিলাৰ দৰংগিৰি অঞ্চলত সুৰেশ শৰ্মাৰ জন্ম হয়।

## সাহিত্যৰাজি
তেওঁ দুখন ইংৰাজী পুথি অসমীয়ালৈ অনুবাদ কৰিছিল।

## বঁটা আৰু সন্মান
তেওঁ ২০১১ চন ত সাহিত্য অকাডেমি বঁটা লাভ কৰিছিল।

## তথ্যসূত্ৰ

শ্ৰেণী:অসমীয়া সাহিত্যিক
শ্ৰেণী:সাহিত্য অকাডেমি অনুবাদ বঁটা বিজয়ী
ৰামাপ্পা মন্দিৰ

**ৰামাপ্পা মন্দিৰ** () **ৰুদ্ৰেশ্বৰা** মন্দিৰ হিচাপেও পৰিচিত৷ ৰামাপ্পা মন্দিৰ হৈছে ইউনেস্ক' বিশ্ব ঐতিহ্যবাহী স্থান৷ এই মন্দিৰটো দক্ষিণ ভাৰতৰ টেলাংগানা জিলাত অৱস্থিত৷ হায়দৰাবাদৰ পৰা এই মন্দিৰটো ২০৯ কিলোমিটাৰ (১৩০ মাইল) নিলগত৷ মুলুগু জিলাৰ ভেংকটপুৰ মণ্ডলৰ পালেমপেট নামৰ এখন ক্ষুদ্ৰাকৃতিৰ গাঁৱত এই মন্দিৰটো অৱস্থিত৷ মন্দিৰটোত থকা এখন শিলালিপিৰ মতে, এই মন্দিৰটো ১২১৩ খ্ৰীষ্টাব্দৰে বুলি জানিব পৰা গৈছে৷ উল্লেখ কৰা হৈছে যে, কাকতীয় সেনাধ্যক্ষ (জেনেৰেল) ৰেচালা ৰুদ্ৰৰ দ্বাৰা ইয়াৰ নিৰ্মাণ সম্পন্ন হৈছিল৷ সেইসময়ত কাকতীয় শাসনকৰ্তা আছিল গণপতি দেৱ৷

এই মন্দিৰটো শিৱালায়াম, য'ত ভগৱান ৰামালিংগেশ্বৰক উপাসনা কৰা হয়৷ পৰিব্ৰাজক মাৰ্ক' প'ল' কাকতীয় সাম্ৰাজ্যলৈ আহোঁতে এই মন্দিৰটোক "মন্দিৰৰ তাৰকাৰাজ্যত উজ্জ্বলতম তৰা" হিচাপে আখ্যা দিছিল বুলি অনুমান কৰা হয়৷  ৰামাপ্পা মন্দিৰটো ৬ ফুট ওখ তৰাসদৃশ মঞ্চত উপৱিষ্ট হৈ আছে৷ 

ৰামাপ্পা মন্দিৰৰ মূল গাঁথনিটো ৰঙচুৱা বালিশিলেৰে নিৰ্মিত৷ বাহিৰৰ স্তম্ভকেইটা ক'লা বাচাল্ট শিলৰ আৰু বৃহৎ বন্ধনীকেইটাত লো, মেগনেছিয়াম আৰু ছিলিকাৰ পৰিমাণ অধিক৷ এইবোৰত পৌৰাণিক জন্তু আৰু নৰ্তকী অথবা সংগীতশিল্পীৰ ছবি খোদিত কৰা হৈছে৷ এই ভাস্কৰ্যক কাকতীয় কলাৰ শ্ৰেষ্ঠতম নিদৰ্শন বুলি ক'ব পাৰি৷ সূক্ষ্ম কাৰুকাৰ্য, কমনীয় ভংগীমা আৰু দীৰ্ঘদেহী শৰীৰ তথা মূৰৰ বাবে এই ভাস্কৰ্য বিশেষভাৱে লক্ষণীয়৷

২০১৫ চনৰ ১০ ছেপ্টেম্বৰত এই মন্দিৰটোক ইউনেস্ক'ৰ বিশ্ব ঐতিহ্যবাহী স্থানৰ তালিকাভুক্ত কৰিবলৈ প্ৰস্তাৱনা জমা দিয়ে৷  ২০১৯ চনত ইউনেস্ক'ৰ বিশ্ব ঐতিহ্যবাহী স্থানৰ সম্ভাব্য তালিকাত এই মন্দিৰটো *গৌৰৱময় কাকতীয় মন্দিৰ আৰু প্ৰৱেশপথ* হিচাপে স্থানভুক্ত হয়৷  সৰ্বশেষত ২০২১ চনৰ ২৫ জুলাই তাৰিখে ৰামাপ্পা মন্দিৰক ইউনেস্ক'ৱে **কাকতীয় ৰুদ্ৰেশ্বৰা (ৰামাপ্পা) মন্দিৰ, [[টেলাংগানা]]** হিচাপে বিশ্ব ঐতিহ্যবাহী স্থানৰ তালিকাত অন্তৰ্ভুক্ত কৰে৷ 
## চিত্ৰ ভঁৰাল

File:Ramappa Temple (Human Scale).jpg|কাষৰ পৰা
File:Ramappa Temple 02.jpg
File:Temple - Front view.JPG|সমুখৰ পৰা
File:Temples of India.jpg
File:A view of Ramappa Temple 01.JPG|পিছফালৰ পৰা
File:Ramappa Temple by Varsha Bhargavi Kondapalli 21.jpg|দৃশ্যমান অৱস্থাত এগৰাকী নৰ্তকী
File:Ramappa Temple by Varsha Bhargavi Kondapalli 38.jpg|নৰ্তকী
File:Ramappa Temple by Varsha Bhargavi Kondapalli 09.jpg|মণ্ডপৰ ভিতৰত থকা স্তম্ভ
File:Ramappa Temple by Varsha Bhargavi Kondapalli 14.jpg|মণ্ডপৰ ভিতৰভাগ
File:Ramappa temple...JPG|সৰু মন্দিৰটো

## তথ্যসূত্ৰ

শ্ৰেণী:ভাৰতৰ বিশ্ব ঐতিহ্য ক্ষেত্ৰ
শ্ৰেণী: হিন্দুধৰ্মৰ মঠ-মন্দিৰ
শ্ৰেণী:তেলংগানাৰ পুৰাতাত্বিক স্থান
কেশৱ কায়স্থ

**কেশৱ কায়স্থ** () হৈছে এগৰাকী অসমীয়া সাহিত্যিক।

## বংশ আৰু পৰিচয়
কেশৱ কায়স্থ আছিল শংকৰদেৱৰ ভায়েক বনগঞাগিৰি অথবা ৰামৰায়ৰ নাতি। 

## সাহিত্যৰাজি
কেশৱ কায়স্থই ভাগৱতৰ সপ্তম স্কন্ধ আৰু নৱম স্কন্ধ অনুবাদ কৰে। নৱম স্কন্ধত সুকন্যাৰ আখ্যান,দুৰ্বাসা অম্বৰীশৰ কথা, ইক্ষাকু বংশৰ কাহিনী, কাৰ্তবীৰ্যাঅৰ্জুনৰ কীৰ্তিকলাপ,যযাতি দেৱযানীৰ আখ্যান আদি ভালেখিনি কথা-কাহিনী পোৱা যায়। কেশৱ কায়স্থ পাণ্ডিত্য আৰু দুয়োটা গুণেৰে অধিকাৰি আছিল। 

### সম্পাদিত গ্ৰন্থ
কেশৱ কায়স্থই অষ্টম স্কন্ধৰ 'গ্ৰাহগজেন্দ্ৰ উপাখ্যান' ৰচনা কৰাৰ উল্লেখ পোৱা যায়। এওঁ খ্ৰীষ্টীয় সপ্তদশ শতিকাৰ শেষাৰ্ধত উক্ত পুথিকেইখন ৰচনা কৰে।

## তথ্যসূত্ৰ